Kako EU sarađuje sa Srbijom u rešavanju migrantskog pitanja: brojke i činjenice o podršci EU - Diplomatic portal\nEU Kako EU sarađuje sa Srbijom u rešavanju migrantskog pitanja: brojke i činjenice...\nOd septembra 2015. EU je izdvojila 40 miliona evra kao podršku Srbiji u upravljanju izbegličkim i migrantskim tokovima. Tu bespovratnu pomoć smo uglavnom pružili preko naših partnera među kojima su Ministarstvo unutrašnjih poslova, Ministarstvo za rad, zapošljavanje, boračka i socijalna pitanja, Komesarijat za izbeglice i migracije RS, Crveni krst Srbije, zatim UNHCR, Međunarodna organizacija za migracije, UNICEF i međunarodne i lokalne nevladine organizacije.\nŠef Delegacije EU, ambasador Majkl Davenport je izjavio: “Srbija je prepoznata kao zemlja koja pruža važan doprinos u rešavanju migrantske krize na odgovoran i human način. EU podržava vlasti u Srbiji na svim nivoima kako bi se smanjio uticaj krize na lokalne zajednice. Delegacija EU i Vlada Srbije zajedno rade na utvrđivanju prioritetnih potreba kako bi se 40 miliona evra pomoći iskoristilo na najbolji način. Narednih meseci i godina Srbija će imati koristi od značajnih dodatnih finansijskih sredstava u oblasti migracija i upravljanja granicama.”\nOblasti podrške EU i svote:\nSmeštaj: više od 10,7 miliona evra za radove na izgradnji i rekonstrukciji u Preševu, Šidu, Adaševcima, Subotici, Principovcu, Krnjači, Bosilegradu, Pirotu, Dimitrovgradu i Bujanovcu, i planirane radove u Šidu, Padinskoj Skeli, kao i drugim postojećim odnosno novim prihvatnim centrima/centrima za azil; za opremu, mobilne timove, potrepštine i nameštaj. EU takođe plaća troškove struje, grejanja, vode, odnošenja smeća, sanitarne usluge i čišćenje: više od 460,000 evra ove godine i skoro 2 miliona evra naredne godine.\nZaštita: više od 9,4 miliona evra za plate 273 zaposlenih građana Srbije – koordinatora, prevodilaca, administrativnog pomoćnog osoblja i zaposlenih na održavanju − u Subotici, Šidu, Preševu, Negotinu, Dimitrovgradu, Zaječaru, Krnjači, Banji Koviljači, Tutinu, Sjenici i Beogradu. Takođe smo obezbedili sredstva za hranu i smeštaj osoblja nadležnih organa prilikom rada na terenu; zatim za dečije kutke, pružanje informacija, upravljanje individualnim slučajevima i spajanje porodica, kao i podršku maloletnim licima u pratnji ili bez nje.\nZaštita granica: 7,5 miliona evra za opremu, informaciono-tehnološku infrastrukturu, bolje upravljanje granicama, angažovanje gostjućih službenika iz zemalja članica EU koji pružaju podršku graničnoj policiji Srbije, i za modernizaciju graničnih prelaza. (Napomena: Osim toga, od 2001. godine do danas EU je podržala graničnu policiju i bezbednost granica u Srbiji sa više od 80 miliona evra, prevashodno namenjenih modernizaciji graničnih prelaza.)\nHrana i druge potrepštine: 3,8 miliona evra: hrana, voda, higijenski paketi, letnja i zimska odeća.\nTransport i logistika: više od 2,6 miliona evra za putnička i terenska vozila, putničke kombije, autobuse, komunalna vozila, teretne kombije i kombije za isporuku; gorivo i održavanje vozila nadležnih organa Srbije; kao i za uniforme policijskih službenika u centrima za azil/prihvatnim centrima.\nZdravstvena nega: skoro 1,2 miliona evra za dve mobilne klinike, prateće medicinsko osoblje i prevodioce, lekove i druga medicinska sredstva, pristup primarnoj zdravstvenoj nezi u prihvatnim centrima u pograničnim oblastima kao i u gradskom parku u Beogradu.\nUpravljanje, administrativni poslovi, kompjuteri, putovanja, komunikacija: skoro 2 miliona evra.\nPodrška reformi nacionalnom sistemu azila: 1 milion evra.\nAsistirani dobrovoljni povratak migranata u zemlje porekla: 0,75 miliona evra.\nPored toga, nekoliko zemalja članica EU je pružilo preko potrebnu bilateralnu pomoć Srbiji, u odgovor na zahtev Vlade Srbije u okviru Mehanizma EU za civilnu zaštitu. Srbija je takođe dobila značajnu pomoć od EU u okviru regionalnog programa posvećenog upravljanju migracijama čiji je budžet 8 miliona evra.


Kukan i Flekenštajn: Spremni smo na saradnju sa političkim partijama u Srbiji - European Western Balkans\nKukan i Flekenštajn: Spremni smo na saradnju sa političkim partijama u Srbiji\nAutor EWB 30. 08. 2019. 30. 08. 2019.\nBEOGRAD – Imali smo iskrenu razmenu stavova na našim sastancima sa svim političkim akterima iz stranaka vladajuće većine i opozicionih partija, što nam je omogućilo da bolje razumemo izazove i podele na srpskoj političkoj sceni, istakli su u izjavi Knut Flekenštajn i Eduard Kukan, nakon posete Srbiji.\n„Razmotrićemo te razgovore, dati predloge za dalje postupanje i ostati spremni za blisku saradnju sa svim srpskim političkim strankama u Narodnoj skupštini“, navode iz delegacije Evropskog parlamenta.\nDelegacija Evropskog parlamenta, koju predstavljaju Eduard Kukan i Knut Flekenštajn, posetila je Srbiju 29. i 30. septembra 2019. godine.\nKao što je nedavno najavio Dejvid Mekalister, predsednik Odbora za spoljne poslove Evropskog parlamenta, sastanak je održan u kontekstu istraživačke misije Evropskog parlamenta o jačanju političkog dijaloga u Narodnoj skupštini Srbije.\nCilj misije bio je da delegacija Evropskog parlamenta „sasluša“ lidere u Parlamentu i predstavnike glavnih političkih stranaka, kako bi što bolje razumeli političku atmosferu u Srbiji i identifikovali konkretna pitanja koja bi mogla da vode do poboljšaja političkog dijaloga i političke kulture u Narodnoj skupštini Srbije.\nMakron pozvao ambasadore da se više posvete Zapadnom Balkanu\nEWB 01. 03. 2018. 01. 03. 2018.\nDeli: Ubrzati otvaranje poglavlja sa Srbijom\nEWB 17. 01. 2018.\nEK: Naredni sastanak u okviru Berlinskog procesa 10. novembra u Sofiji\nEWB 18. 09. 2020.


Incident se dogodio juče ispred zgrade u kojoj Mirosavljev živi sa svojom porodicom, a sve je snimio i kamerom. U međuvremenu je pregledan u Urgentnom centru u Novom Sadu, gde su mu konstatovane povrede u predelu stomaka i vrata, zbog čega nosi longetu.\n"Nakon što me je dva puta udario odmah sam pozvao policiju, koja je ubrzo došla. Kada sam im pokazao povrede, uputili su me na pregled u Urgentni centar, gde su konstatovali povrede i stavili mi medicinsku kragnu oko vrata", rekao je Mirosavljev za Betu.\nOn je dodao da još oseća jak bol u vratu, ramenu i ruci sa kojom u poslednje vreme ima problem, zbog čega je morao da prestane da trenira.\n"Mnogi ljudi javili su se danas da mi to potvrde i rekli su da će o tome, ako treba, svedočiti na sudu. Komšije su sada jako zabrinute, jer se u tom dvorištu svakog dana igra mnogo dece", rekao je Mirosavljev.\nMirosavljev je rekao da će preko svog advokata Vladimira Beljanskog tužiti komšiju zbog incidenta i zadobijenih povreda.


Politički istraživači javnog mnjenja | istvankaic.com\n13.07.2019 / Komentari\nPolitički istraživači javnog mnjenja\nOvo istraživanje pojavljuje se samo tri dana po objavljivanju istraživanja agencije Faktor plus koja SNS-u daje 53 odsto glasova, dakle, gotovo 18 odsto više od BIRODI-ja, dok ostale stranke imaju uglavnom slične procente. Kako je, dakle, moguće, da na tržištu cirkulišu istraživanja sa razlikom koja nadilazi svaki pojam statističke greške samo kada je u pitanju Srpska napredna stranka? Nije li očigledno da se BIRODI ovde neodlučno klacka između dva divergentna nastojanja – da pokaže kako je Srbija zemlja siromašnih i neobrazovanih koji uglavnom glasaju za SNS, a onda da istovremeno spusti količinu glasova tih istih kada treba da se izrazi postotak?\nČetiri dana uoči vanrednih parlamentarnih izbora 2016. Vukadinović daje izjavu: „Interesantno je da u čisto telefonskoj anketi rejting SNS ide i do 50 odsto, a DS postoji samo u tragovima. Kod terenske ankete SNS jedva stiže do 40 odsto, a znatno su jači DS, Dveri-DSS i Dosta je bilo“, naslov agencije Beta je „NSPM: Podrška SNS mnogo veća preko telefona nego na terenu“, dok je rejting SNS procenjen na 44,8 odsto, a DS na 7,5 odsto. Zvanični podaci Republičke izborne komisije za te izbore rekli su: SNS 48,25 odsto, DS 6,02 odsto. Mesec dana pre predsedničkih izbora u aprilu 2017, na kojima je, prema RIK-u, Aleksandar Vučić osvojio 55,08 odsto glasova, Saša Janković 16,36, a Vuk Jeremić 5,66 odsto, NSPM je objavio da Vučić osvaja 44,7 odsto, Janković 8,8, a Jeremić 9 odsto glasova – što je, kada je o prvoplasiranom kandidatu reč, greška od gotovo 11 odsto, nakon čega bi svaka organizacija za istraživanje izgubila kredibilitet u javnosti. Vukadinovićevo objašnjenje, da se zahvaljujući 18,5 odsto neopredeljenih birača sa 44,7 dolazi do konačnih 55 odsto, ipak ne menja činjenicu da su rezultati NSPM-a primarno plasirani uvek tako da izgleda kao da SNS ima znatno manje glasova nego što ih zaista ima. Četiri meseca pre predsedničkih izbora, 21. novembra 2016, istraživanje NSPM-a pocrtalo je da se Vuk Jeremić nalazi odmah iza Vučića sa 18 odsto, što je oko tri puta ili za 12 odsto više od realnih glasova koje je taj kandidat dobio.\nU periodu izborne kampanje za skupštinu Beograda, Vukadinović je tokom svojih brojnih medijskih nastupa sve vreme tvrdio da je Srpska napredna stranka najslabija u prestonici i da je njen rejting pao ispod 40 odsto. Tako 11. januara 2018, u novogodišnjem istraživanju, NSPM iznosi podatak da bi 39,8 odsto glasova otišlo kandidatu SNS-a, 23,8 Draganu Đilasu, a 18,6 odsto Aleksandru Šapiću, uz uglavnom skrajnutu ogradu – da je reč o rezultatima bez 25 odsto neopredeljenih. Prema finalnim rezultatima ovih izbora održanim 4. marta iste godine, kandidat SNS-a prof. dr Zoran Radojičić osvojio je 44,99 odsto, Đilas 18,93, a Šapić 9,01 odsto glasova, što je opet ne samo krupan promašaj u procentima za svakog od kandidata, već i promašaj u međusobnom rasporedu njihovih plasmana. U istom tonu segregacije u kojem danas nastupa i Gavrilović iz BIRODI-ja, Vukadinović je 15. januara prošle godine izjavio da „birači SNS-a ni ne znaju ko je Aja Jung“.\nI Gavrilović i Vukadinović, te i BIRODI i NSPM, spadaju u politički javno profilisane subjekte. Za razliku od NSPM-a, BIRODI je jedna od onih novokomponovanih grupacija nastalih stranim novcem koja postaje bitna u periodu režima SNS-a sa jasnim i isključivim ciljem njegove diskreditacije. Najveći broj njenih analiza namenjen je: da „otkrije“ činjenicu da je Aleksandar Vučić najučestalija ličnost u medijima; da zagovara i stalno propagira režimsku kontrolu medija; kao i da učestvuje u fingiranim istraživanjima koje antivučićevske medije treba da prikaže kao objektivne, nepristrasne i profesionalne. Tako je BIRODI, pored Novosadske novinarske škole, učestvovao u istraživanjima u toku kampanje za predsedničke izbore 2017, čiji je krajnji zaključak bio da je TV N1 imala najizbalansiraniji prikaz kandidata od svih televizija u svom udarnom informativnom programu – zahvaljujući maniru Jugoslava Ćosića da gotovo svaku aktivnost Vlade Srbije u tom periodu tretira kao predsedničku kampanju.\nKod NSPM-a i Vukadinovića situacija je politički transparentnija, ali je upravo zbog neprikrivanja sukoba interesa u odnosu na Gavrilovića znatno ogavnija. Osim činjenice što se predstavlja i uporno igra ulogu političkog analitičara i istraživača javnog mnjenja, Vukadinovićev ključni problem je to što je istovremeno i opozicioni narodni poslanik u Skupštini Srbije. Posle neuspešnog pokušaja 2012. da to učini kao drugi na listi stranke Nijedan od ponuđenih odgovora (NOPO), lažno registrovane kao manjinske stranke Vlaha, Đorđe Vukadinović postao je poslanik 3. juna 2016. kao dvanaesti nosilac na listi DSS-Dveri, od trinaest koliko ih je ušlo u parlament nakon ponovljenih izbora 4. maja, kada je ta lista prešla cenzus za 0,04 procenata. Ubrzo posle rasturanja poslaničkog kluba, Vukadinović postaje poslanik grupe „Nova Srbija – Pokret za spas Srbije“ koja operiše pod okriljem Saveza za Srbiju, dok u međuvremenu sajt NSPM-a služi kao razglas za pretežno nacionalističke stranke i pokrete koji pripadaju toj grupaciji.\nTelevizija N1 je zajedno sa Vukadinovićem 19. marta obmanula svoje gledaoce i dovela ih u zabludu uz pomoć tromesečnog istraživanja NSPM-a objavljenog pet dana ranije u Vremenu, da su upad Saveza za Srbiju u zgradu RTS-a i opsada Predsedništva, koji su se dogodili u međuvremenu 16. i 17. marta, oborili rejting SNS-u. Na dan kada je objavljeno istraživanje BIRODI-ja, po kojem za SNS glasa svega 35,4 odsto ispitanika, ova lukrativno podeljena ličnost pozvana je u svojstvu političkog analitičara u jutarnji program iste televizije, u kojem se u trećem licu izjašnjavala o uspesima i neuspesima opozicije, kao da joj ona sama uopšte ne pripada. Početkom septembra 2015, lažno se predstavljajući kao profesor univerziteta, Đorđe Vukadinović praktično je kao prevarant najuren iz Crne Gore pošto je najpre predstavio istraživanje u korist tamošnje opozicije i protiv atlantskih integracija, a zatim ustvrdio da sa istim nema nikakve veze.


Intervju sa Ivanom Antić, Tuna+Icon: Kreativnim odlukama protiv pandemije - Film in Serbia\n• Intervju sa Ivanom Antić, Tuna+Icon: Kreativnim odlukama protiv pandemije\nSrpska filmska asocijacija je uvek na raspolaganju inostranim produkcijama kako bi ih upoznala sa svim prednostima snimanja u Srbiji i rada sa lokalnim profesionalcima. U doba pandemije, svaka informacija je od velike važnosti, i zato su dobri primeri uspešno realizovanih projekata tokom protekle godine najbolji primer rada naših članova. Među njima se, pre svega po izuzetnoj estetici, posebno izdvaja reklama koju je Tuna+Icon u saradnji sa Biscuit Filmworks snimila za iShares finansijske usluge. Ovaj projekat, snimljen tokom avgusta 2020, na više lokacija u Beogradu, ne samo da je po prvi put doveo Biscuit Filmworks u Srbiju, već i samog klijenta, kao i vrhunski, višestruko nagrađivani kreativni tim – reditelja Isaiaha Sereta, direktorku fotografije Rinu Yang i Fionu Crombie, scenografkinju ovenčanu nominacijom za Oskara za rad na filmu “Miljenica”, koji su u Srbiju doputovali zbog ovog projekta. Izvršni producent Tuna+Icon, Ivana Antić podelila je s nama sve detalje rada na ovom velikom projektu.


Joković: SNP će biti na raspolaganju penzionerima KAP-a i svim obespravljenim radnicima\nJoković i Raković su na sastanku razgovarali o problema sa kojima se suočavaju penzioneri KAP-a. Raković je saopštio da je penzioneri KAP-a i dalje bore za svoja prava i pravdu u vezi sa isplatom otpremnina i ostalih dugovanja koja preduzeće ima prema radnicima\n28.06.2018. 12:11h Ažurirano: 09.12.2018. 02:04h\nSocijalistička narodna partija (SNP) će, kao i do sada biti na raspolaganju penzionerima Kombinata aluminijuma (KAP) i svim obespravljenim radnicima u Crnoj Gori i pomoći im u njihovoj borbi za ostvarivanje svojih prava, saopštio je njen predsjednik, Vladimir Joković.\n„SNP je partija socijalne pravde i jednakosti i uvijek je na strani radnika i svih građana koji su žrtve tranzicije i pogrešne socijalne i ekonomske politike vlasti“, kazao je Joković na sastanku sa predstavnikom penzionera KAP-a, Nikolom Rakovićem.\nJoković i Raković su na sastanku razgovarali o problema sa kojima se suočavaju penzioneri KAP-a. Raković je saopštio da je penzioneri KAP-a i dalje bore za svoja prava i pravdu u vezi sa isplatom otpremnina i ostalih dugovanja koja preduzeće ima prema radnicima.\nOn je podsjetio da su radnici KAP-a nakon pet godina borbe za ostvarivanje prava na otpremnine, uspjeli da izdejstvuju donošenje lex specijalisa, kako bi im one bile isplaćene. Taj zakon je, međutim, nakon tri godine Ustavni sud proglasio diskriminatorskim i nedopustivim.\nRaković je saopštio da su se penzioneri KAP-a po tom osnovu obraćali svim odgovornim, ali da rješenja nije bilo, jer se odgovornost prebacivala sa jednih na druge.\nOn je kazao i da su stambena prava penzionera KAP-a ugrožena s obzirom na to da su se sredstva preduzeća nenamjenski trošila, a da su radnici ostali bez riješenog stambenog pitanja.\nVladimir Jokovićpenzioneri KAP-aNikola RakovićSocijalistička narodna partijaSNP


Haos na ulicama Banja Luke: Blokada, specijalci, uhapšeni Davidovi roditelji (video)\nA. J. 25. decembra 2018. 13:04\nBanjalučka policija i pripadnici specijalne jedinice MUP-a Republike Srpske blokirali su Trg Krajine i označiili ga žutom trakom.\nRS nije ni od boraca koji su usrali svoje živote, ni srba srbendi ni iz reda ostali….RS je Milina jebo vas on u dupe…\nGepostet von Tihomir Dakic am Dienstag, 25. Dezember 2018\nPolicija zabranjuje bilo kome da priđe mestu na kojem se nalazi slika ubijenog mladića Davida Dragičevića.\nUhapšen pomoćnik vojnog pravobranioca, oštetio MO za preko 150 miliona\nProcurio snimak hapšenja Konora Mekregora: Juri Bentlijem, policija ga…\nUhapšen muškarac na posedu kraljice Elizabete, kod sebe imao samostrel\nHapšenje u KZP Niš: Upravnik i vaspitač od zatvorenika uzimali 5.000…\nNa trgu se nalazi dvadsesetak pripadnika specijalne policije RS.\nSukob građana i policije na Trgu Krajine\nGepostet von Srpskainfo.com am Dienstag, 25. Dezember 2018\nDavor Dragičević, otac ubijenog mladića, jutros je uhapšen, a trenutno se nalazi na hirurgiji, jer mu je slomljena ruka.\nPolicija je s Trga Krajine odvela i Suzanu Radanović, majku ubijenog mladića, a prema poslednjim informacijama, ona se nalazi u porodičnoj kući koju policija pretresa.\nOsim njih dvoje, uhapšeno je još nekoliko članova grupe „Pravda za Davida“ koji su 17. decembra protestovali ispred Narodne skupštine RS kada je birana nova vlada RS.\nGrupa „Pravda za Davida“ protestovala je zbog ponovnog izbora Dragana Lukača za ministra policije, jer roditelji ubijenog mladića tvrde da su pripadnici MUP-a RS ubili njihovog sina.\nPolicijska uprava Banjaluka saopštila je da su njeni službenici „pod nadzorom Okružnog javnog tužilaštva Banjaluka, priveli jutros lice D. D. u Banjaluci u cilju dokumentovanja krivičnog dela ugrožavanje sigurnosti“.\nBanjalučka policija je pre par dana podnela prekršajne prijave protiv 20 članova grupe „Pravda za Davida“ koji su 17. decembra protestovali ispred zgrade Skupštine RS, pošto je ranije saopštila da su se članovi grupe okupili na prostoru na kojem ne mogu da budu održavana javna okupljanja.\nHapšenje na Trgu Krajine\nMediji iz RS i Srbije, bliski vlastima u Banjaluci, u više navrata su pokušali da kriminalizuju Davida Dragičevića i kompromituju grupu „Pravda za Davida“, označavajući njene pripadnike kao rušioce RS, strane plaćenike i „soroševce“.\nOd 26. marta na banjalučkom Trgu Krajine svako veče se održavaju skupovi „Pravda za Davida“.\nBanja Lukadavid dragičevićhapšenje\nMilanović: Vučićev govor u Glini je krivično delo, ali nismo podigli optužnicu\nPlenković posle sastanka sa Vučićem: Neprihvatljiva optužnica Srbije\nSin bivše predsednice Vrhovnog suda uhapšen na podgoričkom aerodrom\nSofija: Pronađena tela sedam ljudi blizu groblja\nAndrej Plenković: Optužnica Srbije za Hrvatsku neprihvatljiva\nU požaru koji je zahvatio fabriku Sava u Bijeljini, nema…\n07:29: Nekoliko francuskih gradova deli bonove za hranu\n07:20: Marija Zaharova: Rusija pozdravlja predlog Kine o proširenju BRIKS-a


Francuzi pomažu razvoj Niške Banje\nPočetak/Društvo/Francuzi pomažu razvoj Niške Banje\nNiške Vesti 6. jula 2016.\nNiška Banja ima veliki turistički potencijal koji nije iskorišćen, zaključili su predstavnici Grada i Opštine na sastanku sa delegacijom iz francuskog grada Daks. Svojim iskustvom u zdravstvenom turizmu i Institutom za termalizam, predstavnici iz Francuske bi, kažu, pomogli razvoj banje.\nZahvaljujući francuskim stručnjacima Niška Banja može popraviti svoju turističku ponudu i obnoviti zdravstveni turizam, rekao je gradonačelnik Niša Zoran Perišić. Svijim iskustvima oni mogu pomoći boljem korišćenju termalnih izvora kako bi razvili zdravstveni turizam, potvrdio je i potpredsednik aglomeracije Daksa Stefan Mokler.\n„Turizam u Niškoj Banji je totalno zapostavljena oblast. Ima tu i objektvinih razloga ali ja sam za to da veliki deo krivice pripišemo sebi i da pokušamo to da promenimo“, kazao je gradonačelnik Perišić.\nOkruženje banje je, takođe, bogato i ono može da ponudi rafting na reci Nišavi, lepote Sićevačke klisure, planinarenje u slobodnom stilu, paraglajding i ostale adrenalinske aktivnosti. U banji postoji mogućnost za razvoj etno turizma, a i arheološko nalazište Medijana je u blizini, što dodatno povećava turističku atraktivnost. Potencijali grada, a samim tim i Niške Banje, povećali su se aktiviranjem aerodroma „Konstantin Veliki“, sa 9 međunarodnih linija, istakao je Perišić.\n„Video sam da imate volju da razvijate svoj region, da ga strukturirate u smislu turizma, i to zdravstvenog turizma koji i mi u Daksu takođe razvijamo. Često zanemarujemo potencijale koje imamo u svom ambijentu i nekada treba neko sa strane da nas navede da shvatimo kolika bogatstva posedujemo, a ne koristimo ih“, rekao je Mokler.\nOn je podsetio da su termalne vode na ovom prostoru više hiljada godina. One imaju terapeutska svojstva i omogućavaju da se 2016. ljudi leče na isti način kao što je to činio car Konstantin.\nMokler je istakao i značaj saradnje u oblasti obrazovanja, a naročito sa Institutom za termalizam u Daksu, gde mogu da se školuju stručni kadrovi koji bi doprineli razvoju Niške Banje. Pomoć u lokalnom ekonomskom razvoju bi se ogledala i u tome što bi omogućili pronalaženje finansijera koji bi ulagali u banjski turizam.\nbanja Daks francuska delegacija Niška Banja poseta razvoj Stefan Mokler termalne vode turizam zdravstveni turizam Zoran Perišić


Stefanović: Osam odsto zaustavljenih vozila bilo bez potrebne dozvole – Veliki Park\nBeograd, 30. novembra 2019.- Ministar policije Nebojsa Stefanovic izjavio je danas na vanrednoj konferenciji za medije da je nocas nasa granicna policija na prelazu Presevo zapelnila 7,8 kilograma heorina. FOTO TANJUG/ SAVA RADOVANOVIC/ bb\nMinistar unutrašnjih poslova Nebojša Stefanović izjavio je da danas da je u vanrednoj kontroli utvrđeno da je oko osam odsto zaustavljenih vozila bilo bez potrebne dozvole i protivzakonito na putevima Srbije, prenosi agencija Beta.\nOvo su ključni dani, treba da pokažemo maksimalnu disciplinu“, rekao je Stefanović za Televiziju Pink, kometarišući jučerašnje snimke kontrole vozila na mostu Gazela u Beogradu, navodeći da su sve policijske snage bile angažovane za tu proveru.\nOn je naveo da su zbog obima zaduženja „policajci umorni“, objašnjavajući da je 80.000 građana u samoizolaciji i da je potrebno ostvariti toliko kontakata svaki dan da bi se proverilo da li se pridržavaju te mere.\n„Nije dovoljno samo telefonom proveriti, nekad se mora otići u pešačku kontrolu, nismo naivni da sve poverujemo“, rekao je Stefanović.\nPrema njegovim rečima, najveći broj građana to poštuje, ali da „izazove veliki bes kad se zateknu na ulici, oni koji sem mere samoizlacije bahato krše i druge zakone“.\n„U prethodna dva dana zatekli smo nešto manje od 300 građana koji su kršili samoizolaciju“, rekao je Srefanović.\n„Ako se ponašamo odgovorno brže ćemo videti kraj epidemije“, rekao je Stefanović.\nCategories:\tSrbija, UDARNO-NASLOVNA SLAJDER, Vesti\t/ No Responses / by Olivera Ilic март 31, 2020


BOLJE SKUPLJE, NEGO JEFTINIJE: Dok postoje Autoceste FBiH softver može održavati samo jedna firma - Gerila\nŽurnal je već pisao o poslu za usluge softverskog održavanja kojeg su Autoceste Federacije svojevremeno sklopile na najnetransparentniji način. Iako su u međuvremenu razdvojili postupke javne nabavke za održavanje hardverskog i softverskog održavanja, ugovore neprikosnoveno dobija „BS Telecom Solutions“.\n“BS Telecom Solutions” negira da ima višemilionske poslove sa Autocestama Federacije kao i da ovo javno preduzeće poslove dodjeljuje samo ovoj firmi\n“Jako često se pozivaju na taj izvorni kod, a kad pitate stručnjake iz IT-a da li se to može prenijet itd, dobijete odgovor da to uopšte nisu takva kompleksna riješenja i da možete i vi preuzet taj kod i riješavat s tim probleme“, tvrdi za Žurnal Đenan Salčin, direktor Agencije za javne nabavke i bivši direktor Autocesta FBiH.\n„Taj IT sektor je još uvijek jedan od najapstraktnijih sektora kad govorimo o nabavkama i veoma često ostavlja mogućnost za ovakvu vrstu i manipulacija i zloupotreba i svega ostalog gdje ćete vi na jednom djelu uštedjeti a onda višestruko to narednih godina plaćati“, objašnjava Ivana Korajlić, izvršni direktor Transparency International BiH.\nRelated tags : Autoceste FBiH BS Telecom Solutions sistema nadzora i upravljanja


Paket sa duplim dnom - Kanzas Siti - Nedeljnik Vreme\nPiše: Kansas City Star\nIstoričari već sada pišu debele knjige o finansijskoj krizi koja je pre godinu dana dovela do raspada sistema. Zaplet će izgledati otprilike ovako: političari okrivljuju neodgovorne finansijske institucije koje su se otele kontroli i prokockale federalne rezerve i kredite, a oni pak prebacuju krivicu na adresu političara koji su zakonskim okvirom omogućili davanje kredita onima koji ne mogu da ga vrate. Rešenje krize koje je vlada smislila nazvano je TARP (Troubled Asset Relief Program), odnosno državni stimulativni paket pomoći, koji ističe 31. decembra ukoliko ministar finansija Timoti Gajtner ne odluči suprotno i produži ga za godinu dana.\nSTIMULATIVNI PAKET: Nezaposlenost\nIdeolozi obe političke opcije u SAD kritikuju TARP dokazujući da je bilo bolje pustiti finansijske institucije da propadnu ili ih nacionalizovati. Bilo kako bilo, paket je odmotan i opipali smo duplo dno. Negativne posledice brzo su isplivale na videlo kada su federalne rezerve "otišle u nebo", a dolar kolabirao. Šta će se desiti kad Kina prestane da kupuje američke državne obveznice? S druge, pozitivne strane, potrošene su milijarde "stimulativnih" dolara na infrastrukturne projekte "lopatanja" koje će nam doneti bolje puteve i mostove. Deo tih troškova nadoknađuje se porezom na plate i honorare i taj novac ulazi u budžet svake pojedinačne države. Međutim, najbolje što poreski obveznici mogu da očekuju od TARP-a jeste da će se tim novcem eventualno "nađubriti" američka ekonomija u samom svom korenu.\nIako stimulativni fondovi funkcionišu onako kako je planirano, stopa nezaposlenosti i dalje raste. Neverovatna je činjenica da bez obzira na fondove i pakete pomoći sve to nije bilo dovoljno podsticajno da bi se unajmio ili zaposlio barem jedan jedini radnik. Služeći se klasičnim opsenarskim tehnikama, političari danas tvrde da su zahvaljujući paketu sačuvani milioni poslova. Šta da se radi kad su zaposleni veoma skupi: plate, honorari, porezi, penzije, penzioni planovi, obuka zaposlenih, plaćeni odmor, plaćeno odsustvo ili bolovanje, parnice zaposlenih, odeljenja za ljudske kadrove, osiguranja života, penziona, starosna, zdravstvena… Sve ovo plus troškovi za reformu zdravstva, za koju niko ne zna na šta će da liči.\nTrend smanjivanja troškova po radniku je svakim danom sve uočljiviji i u skladu je sa trendom smanjivanja radnih mesta. Konkurencija je sve jača, što utiče na nova otpuštanja, u sektoru usluga i manufakture poslodavci i dalje računaju na uvoznu radnu snagu (koja je jeftinija), dok se čak i u uspešnim kompanijama radije plaća za prekovremeni rad nego za dodatnog radnika. Kongres sada opet razmatra usvajanje drugog stimulativnog paketa koji preporučuje, između ostalog, najam radne snage, kupovinu nove opreme i investiranje u nove tehnologije. Nažalost, mnogi političari sa omalovažavanjem se odnose prema ovakvoj fiskalnoj politici nazivajući je "korporativnom socijalom".\nPre desetak ili više godina sastao sam se grupom liberalno orijentisanih političara (neki od njih danas sede u Kongresu) da bismo razgovarali o nekom projektu. Jednog dana raspravljali smo o uvodniku u časopisu The Wall Street Journal i tom prilikom dobacio sam komentar da je liberal onaj ko voli radno mesto, a mrzi svog poslodavca.\nNiko se nije nasmejao.\nF. Patrik Braun


LJUDE ODVOZE AVIONIMA Kanadska vojska počela evakuaciju 1.600 osoba zbog POŽARA\nKanadska vojska započela je avionsku evakuaciju 1.600 ugroženih ljudi iz udaljenog područja u regiji Severni Ontario, usled požara i zabrinutosti zbog dima, saopšteno je iz kanadskog Ministarstva za javnu bezbednost.\nMinistar za javnu bezbednost Ralf Gudejl izjavio je da vlasti pokušavaju da u područje pošalju što je moguće više aviona i da se mora osigurati da će stanovništvo biti bezbedno.\nSkot Bardsli, portparol Gudejla, saopštio je da je do sada u tri aviona prevezeno 226 ljudi u grad Tander Bej. On je rekao da je potrebno evakuisati još 1.374 ljudi, uključujući starija lica i osobe sa respiratornim smetnjama. Bardsli je dodao da se na terenu nalazi i 30 rendžera pri Oružanim snagama Kanade, kako bi pomogli stanovništvu pri evakuaciji, a da je dodatno vojno osoblje spremno da pomogne ukoliko bude potrebe.\nPožari su izbili i u Severnoj Alberti, gde je evakuisano oko 10.000 ljudi.\nOTAVA ŠALJE AVION ZA EVAKUACIJU Obezbeđen prevoz kanadskim turistima sa kruzera koji nemaju simptome korona virusa\nOTVOREN NOVI FRONT POŽARA U Australiji isključenja struje, evakuišu se stanovnici\n"OPASNA PROMENA OKOLNOSTI" Zbog požara naređena evakuacija DESETINA HILJADA LJUDI\nTUŽILAC NAREDIO ZAPLENU BRODA Sicilija traži evakuaciju više od 80 migranata\nZBOGOM JEFTINOJ RADNOJ SNAZI Bregzit uzima maha: Koje sve kriterijume će morati da ispune oni koji žele da RADE u Britaniji\nTrebaloo je da bude, ako ne iz snova, onda makar bolji život od onog koji su živeli u Splitu. A pretvorio se u tragediju o kojoj bruje mediji u Nemačkoj, ali i grad pod Marjanom u kojem su do pre nekoliko godina s decom živeli pokojna Brigita H. i njen suprug Rudolf H., piše Slobodna Dalmacija.\n"Ljudi su plakali, a Milanović je imao SAMO JEDAN ZAHTEV": Pijanista koji je sa Josipom Lisac izveo himnu progovorio o KRITIKAMA\nDva dana nakon inauguracije novog predsednika, Josipa Lisac verovatno može da zaključi da za 53 godine karijere ni jedna njena izvedba nije izazvala tolike reakcije kao izvođenje hrvatske himne.\nAmeričke obaveštajne agencije upozorile su da Rusija pokušava da pomogne američkom predsedniku Donaldu Trampu da bude reizabran u novembru.\nTurska će aktivirati ruske sisteme S-400\nTurska će aktivirati sisteme protivvazdušne odbrane S-400 koje je kupila od Rusije, izjavio je turski ministar odbrane Hulusi Akar.\nSin meksičkog narko-bosa Nemesija Oseguere Servantesa, poznatijeg kao El Menčo, izručen je SAD, gde je tražen zbog krijumčarenja, izjavio je danas neimenovani izvor iz meksičke vlade za AFP.\nTramp OSUO PALJBU po Oskaru: Žalio se što je strani film osvojio glavne nagrade, a poznatog glumca nazvao "MALOM MUDRICOM" (VIDEO)\nPredsednik SAD-a Donald Tramp žali što je ovogodišnji dobitnik Oskara za najbolji film ostvarenje koje dolazi iz Južne Koreje.\n"Setio sam se malarije, plašio sam se NAJGOREG": Prvi Afrikanac koji se zarazio opakim virusom se OPORAVIO\nKad se Kem Senou Pavel Daril, 21-godišnji student iz Kameruna koji živi u Đingdžou u kineskoj provinciji Hubej, zarazio novim korona virusom on nije imao nameru da napusti Kinu, čak i da je to bilo moguće, piše BBC.\nRAT MAFIJE I IZBEGLICA Koza Nostra ubija migrante jer im se "MEŠAJU U POSAO"\nMafijaški bosovi sa Sicilije proglasili su rat protiv izbeglica koje svake nedelje pristižu u velikom broju na to ostrvo.\nU Iranu 13 novih slučajeva, u Italiji dva: Registrovan PRVI ZARAŽENI od opakog virusa u Izraelu, vratio se sa "Dajmond princesa"\nIranski zdravstveni zvaničnici saopštili su danas da su još dve osobe preminule od posledica novog koronavirusa, čime je broj žrtava porastao na četiri.\nPrvi korak ka povlačenju američke vojske iz Avranistana: SAD i talibani potpisuju MIROVNI SPORAZUM 29. februara\nMirovni sporazum između SAD i talibana, koji će otvoriti put za povlačenje američkih vojnika i vođenje pregovora unutar Avganistana, trebalo bi da bude potpisan 29. februara u Dohi, najavio je danas američki državni sekretar Majk Pompeo.\nU sredu je počelo iskrcavanje putnika s turističkog broda koji je dve nedelje bio u karantinu u Japanu, dok su istovremeno sve glasnije kritike zbog reakcije japanskih vlasti na pojavu bolesti na moru, gde se novi korona virus oteo kontroli i zarazio više od 621 ooba.\nKORONA VIRUS SE ŠIRI MEĐU ZATVORENICIMA U tri zatvora zaraženo 500 osoba, PLJUŠTE SMENE\nU tri zatvora izvan provincije Hubei, žarišta korona virusa, oko 500 osoba je zaraženo virusom, a nadležni za koje se smatra da su odgovorni za tu epidemiju su smenjeni, saopštili su danas zvaničnici.\nULIČNI NEREDI ZBOG KORONA VIRUSA Ukrajince evakuisane iz Kine zemljaci dočekali DEMONSTRACIJAMA I KAMENOVANJEM (VIDEO)\nUkrajinci evakuisani iz Kine zbog korona virusa odvedeni su u sanatorijum u gradu Novi Sanžari, a stanovnici tog grada pokušali su da zaustave prolazak autobusa i zasuli ih kamenicama.\nMRZEO ŽENE, MIGRANTE, STRANCE... Objavljeni jezivi delovi manifesta ubice iz Nemačke: "Tramp i Jirgen Klop su mi pokrali ideje"\nTerorista Tobijas R. koji je pobio nedužne ljude u dva šiša bara u gradu Hanau, iza sebe je ostavio opsežan manifest na 24 stranice. Reč je dokumentu koji donekle podseća na sličan tekst koji je objavi norveški monstrum Anders Brejvik koji je pobio mnoštvo mladih ljudi samo zato što su pripadali levoj političkoj grupaciji.\nAko radite ovih 9 stvari onda ste PAMETNIJI OD DRUGIH: Znakovi da ste MNOGO INTELIGENTNIJI nego što mislite\nIZA KULISA PRIŠTINSKOG BLAMA Mediji: Vljora Čitaku "savetovala da se čeka", ali je TAČI BIO NESTRPLJIV\nLjajić: Još 60.000 VAUČERA za odmor u Srbiji


Carrick produžuje ugovor s Manchester Unitedom – Haber.ba\nCarrick produžuje ugovor s Manchester Unitedom\nIskusni 35-godišnji fudbaler Michael Carrick spreman je produžiti ugovor s Manchester Unitedom za još godinu dana, prenosi Anadolu Agency (AA).\nMichael Carrick - Express.co.uk\nCarrick privodi kraju čak 11. sezonu u dresu “crvenih đavola”, a kako britanski mediji navode, pregovori o produženju saradnje su došli u završnu fazu. Navodno su obje strane zainteresovane da se produži aktuelni ugovor koji ističe 30. juna ove godine.\nCarrick je na Old Trafford stigao iz Tottenhama 2006. godine za obeštećenje od 21,7 miliona eura. U crvenom dresu odigrao je 457 takmičarskih utakmica i postigao 24 gola. Osvojio je pet naslova šampiona Engleske, Ligu šampiona i FIFA klupsko svjetsko prvenstvo. Tome treba dodati šest pehara u Superkupu Engleske, dva u Liga kupu i jedan u FA kupu.\nOd dresa reprezentacije Engleske oprostio se 2015. godina, nakon 34 nastupa bez postignutog gola.\nTeme:Manchester United, Michael Carrick, ugovor


Dveri: A povećanje budžeta za plate i druge troškove Predsednika i Vlade Srbije? | Српски покрет Двери\nJedino što je stavljeno u fokus jesu povećane plate narodnih poslanika za 5%. U svemu tome ostalo je manje zapaženo izlaganje predsednika poslaničke grupe Dveri Boška Obradovića na Administrativnom odboru koji je stao u zaštitu zaposlenih u stručnim službama u Narodnoj skupštini koji rade izuzetno važan i odgovoran posao za veoma male plate, dok se ogradio od povećanja plata za narodne poslanike.\nNovim budžetom za 2018. godinu predviđene su povišice plata u javnom sektoru, ali se nekako provuklo i prećutalo koliko je povećan budžet Vlade Srbije i da je povećanje plata predviđeno za Predsednika Republike i svo osoblje u Predsedništvu.\nIako narodni poslanici u Srbiji imaju najmanje plate u Evropi, nekako se Narodna skupština i njen restoran uvek nađu na meti i medija i javnosti, dok se isto tako uvek prećuti Vlada Srbije i Predsedništvo, njihovi budžeti i restorani.\nDa ne komentarišemo koliko su se Dveri protivile izmenama Zakona o budžetskom sistemu za 2017. na istoj sednici kad je usvajan budžet za 2018. godinu sa još 31 zakonom, upravo zbog prava kojeg je Vlada sebi dodelila da daje bonuse i dodatke po svom nahođenju, a ne linerano svim zaposlenima u državnom aparatu.\nDa li je pravi cilj ove kampanje unižavanje Narodne skupštine, a dizanje u prvi plan Vlade i Predsedništva, iako je Narodna skupština najvažnija državna institucija, jer ima zakonodavnu, izbornu i kontrolnu funkciju.\nSamo vladajućem režimu može biti u interesu dalje gaženje ugleda Narodne skupštine, jer se time tupi oštrica kontrole nad radom Vlade i Vlada može da radi šta hoće. Nikome drugome u Srbiji to ne može biti u interesu, jer bez dobre Narodne skupštine nema dobre vlasti.\nTagged Boško ObradovićMarija Janjuševićplate poslanikaSaopštenjaSrđan Nogourušavanje institucije Narodne skupštine


Kako je preko noći ozdravilo 4.000 osoba? Crna Gora traži od Srbije pojašnjenje\n2020-06-08 08:03:00 0\nLjubljanski institut osudio režim Mila Đukanovića: "Slučaj crnogorskog ANB-a"\nZa onog ko nije bio na licu mesta kad je crnogorska policija na Cveti privela nekoliko sveštenika Srpske pravoslavne crkve, verovatno i mitropolita Amfilohija, nemoguće je utvrditi činjenično stanje na terenu.\n2020-04-13 22:51:06 0\nCrna Gora prikriva broj obolelih od korona virusa\nZa razliku od Slovenije I Srbije, Crna Gora je tokom pandemijske krize prouzrokovanom virusom Covid-19 u početku prikrivala podatke o obolelima odnosno zaraženima, jedno vreme sebe je predstavljala kao jednu od retkih zemalja, koja nema obolelih odnosno zaraženih, ukazuje se u najnovijoj analizi Instituta IFIMES.\n2020-03-31 14:56:51 0\nPrema podacima Centralne banke (CBCG), obavezna rezerva banaka na kraju februara iznosila je 255,7 miliona evra. Od ukupnog iznosa na računima obavezne rezerve banaka u zemlji izdvojeno je 58,4 odsto, a na računima CBCG u inostranstvu 41,6 odsto. Prosečno stanje ukupnih depozita banaka u januaru, koji čine osnovicu za obračun obavezne rezerve, bilo je 3,45 milijardi evra.


SEEbiz.eu / TREND / Scott o dijalogu Srbije i Kosova: Poniženje partnera u pregovorima ne pomaže\nKyle Scott Kosovo\nDatum objave: 23.09.2019. - 10:51:56\nBEOGRAD - Ambasador Sjedinjenih američkih država (SAD) Kyle Scott izjavio je na kraju svog trogodišnjeg mandata da Srbija i SAD ne dele isti stav o Kosovu, ali da su saglasne da je jedini put ka napretku nastavak dijaloga i postizanje uzajamnog sporazuma o normalizaciji.\n"SAD su nedavno imenovale specijalnog izaslanika za Zapadni Balkan i on je posvećen tome da pomogne dvema stranama kako bi krenule napred. Samo, ne možemo mi to više da želimo od vas u regionu", rekao je Scott u oproštajnim intervjuu za Blic.\n"Kampanja za povlačenje priznanja ne pomaže da se dve strane vrate za pregovarački sto, ništa manje nego takse koje je uvela Priština", rekao je Scott.\nKomentarišući najavu dela opozicije da će bojkotovati izbore, Scott je istakao da vidi odredjeni smisao u žalbama opozicije , naročito kada je reč o pristupu medijima.\nOn je izrazio nadu da će kroz proces dijaloga biti postignut napredak i da će stvoriti uslovi za učešće na izborima, jer je, kako je dodao "za dobrobit Srbije poželjno da postoji snažna i vidljiva opozicija kao i da Parlament odražava stavove srpske javnosti".\nDodao je da SAD nemaju problem sa dobrim odnosima Srbije i Rusije, ali da "vizija Rusije za Srbiju i ovaj region nije ista kao što imaju SAD ili EU".


Ne može se izbeći obaveza prihvatanja izbeglica\nBeta 15. januara 2016. 10:55\nPredsednik Evropskog parlamenta Martin Šulc ocenio je da češki predsednik i premijeri Slovačke i Madjarske samo glasno govore da neće izbeglice, dok druge članice Evropske unije ćute, ali izbeglice isto tako ne primaju.\n„Miloš Zeman, Robert Fico, Viktor Orban govore glasno ‘ne želimo izbeglice’, ali i druge vlade u EU, iako ništa ne govore, izbeglice ne primaju. Delim stav vlada Nemačke, Austrije, Švedske, zemalja Beneluksa, ali i Francuske, da se ne može izbeći ta obaveza“, kazao je Šulc u intervjuu koji danas objavljuje poljska Gazeta viborča.\nŠulc je upozorio da su rešenje za izbegličku krizu u Evropi pragmatični potezi, nikako ideologija.\n„Nadam se da će poboljšanje zaštite spoljnih granica EU i poštena podela onih izbeglica kojima je pomoć zaista potrebna medju članice EU pomoći da se uključe u zajedničku imigracionu politiku“, kazao je Šulc.\nNemački socijalista na čelu EP odbio je optužbe iz nekih starih članica EU i povodom izbegličke krize da je politika proširenja pogrešan korak i da je treba zamrznuti, jer i nakon decenije ogromnih finansijskih ulaganja iz evropskih fondova Madjarska je u rukama Viktora Orbana, a Evropska komisija počela je nadzor nad Poljskom zbog pretnje da konzervativci bivšeg premijera Jaroslava Kačinjskog idu ka sistematskom ugrožavanju pravne države.\n„Ako pogledate neke desničarske stranke u Holandiji, Francuskoj, Danskoj, Italiji vidite istu koncepciju, isti pogled na svet. To nije samo istočnoevropski fenomen, iako u tom delu Unije takve stranke češće dolaze na vlast. Uveren sam da uprkos izvesnoj verbalnoj radikalizaciji, u javnoj debati ogromna većina Poljaka deli zajedničke evropske vrednosti. A smatram da je proširenje EU bilo ogroman uspeh“, rekao je Šulc.Predsednik EP podsetio je da je Poljska u poslednjih 15 godina u okviru pristupnog procesa i kao članica EU doživela nevidjeni napredak i da Unija svojim fondovima mora da pomaže privredni rast Poljske jer to donosi koristi svim članicama EU.


Škole Srednja optičarska škola Beograd\nZanati se u velikoj meri vraćaju u modu, kada je u pitanju potražnja na trenutno aktuelnom tržištu rada. Iako su ranije ta zanimanja bila mahom zastupljena među učenicima sa nešto slabijim uspehom u školi, danas je situacija u svakom smislu drugačija. Zapravo je sve više učenika osnovne škole koje zanima Srednja optičarska škola Beograd, te zanimanja koja su u ponudi. Osim za obrazovni profi trećeg stepena, mehaničar optike, ova škola nudi mogućnost i pohađanja nastave u okviru obrazovnog profila tehničar optike, koji je četvrtog stepena. Uz sve to, učenici koji pohađanju nastavu u okviru obrazovnog profila trećeg stepena, a ako to žele, imaju mogućnost i da kasnije pristupe procesu dokvalifikacije, tokom koga će da steknu diplomu za zanimanje višeg stepena.\nNe treba zaboraviti ni to da je Srednja optičarska škola Beograd, rešenjem od 12. jula 2018. godine, koje je zavedeno pod brojem 022 - 05 - 0047 / 2017 - 03, od strane Ministarstva prosvetem nauke i tehnološkog razvoja Republike Srbije zvanično ovlašćena za sprovođenje nastave u okviru pomenutih obrazovnih profila u trogodišnjem, odnosno četvorogodišnjem trajanju. Zapravo je tim Rešenjem utvrđeno da Srednja optičarska škola Beograd ispunjava sve zahteve koji su propisani članom 136 stav 1 Zakona o opštem upravom postupku, objavljenom u „ Službenom glasniku Republike Srbije “, broj 18 / 16 i na osnovu člana broj 94 Zakona o osnovama sistema obrazovanja i vaspitanja, koji je objavljen u „Službenom glasniku Republike Srbije “ broj 88 / 17, 27 / 18 - dr. zakon i 10 / 19, a koji se primarno odnose na ispunjenost propisanih uslova u pogledu prostora, opreme, nastavnih sredstava i potrebnog broja nastavnika i stručnih saradnika za ostvarivanje nastavnih planova i programa u okviru obrazovnog profila tehničar optike, IV stepen i mehaničar optike, III stepen.\nPored toga što je prostor u kome se nalazi ova škola, na adresi Makenzijeva 51 - 53, nadomak Hrama Svetog Save i Trga Slavija, savremeno opremljen, Srednja optičarska škola Beograd posebno vodi računa o tome da stručni kadar pohađa i dodatne edukacije, kako bi svi predavači bili na najbolji mogući način upoznati sa savremenim pristupom nastavi, koji će implementirati i u svoj rad, a kako bi neprekidno unapređivali kvalitet nastave.\nTreba posebno istaći i to da se tokom organizacije nastave u potpunosti poštuju pravila nastavnog plana i programa, koji je propisan od strane nadležnih institucija. U tom smislu se nastava u okviru pomenutih obrazovnih profila organizuje i kroz teorijski i kroz praktični deo.\nKada je u pitanju teorijski deo redovnog školovanja za obrazovni profil tehničar optike, IV stepen ili mehaničar optike, III stepen, ona se organizuje u prostorijama ove srednje škole u Beogradu. Što se tiče praktičnog dela edukacije, koji je takođe propisan zvaničnim nastavnim planom i programom, Srednja optičarska škola Beograd taj deo edukacije organizuje u saradnji kako sa pojedincima iz te struke, tako isto i sa pravnim licima, koja već godinama, pa i decenijama unazad sa uspehom posluju na tržištu. Samim tim svi učenici imaju priliku da usavrše stečena teorijska znanja kroz praktičan rad, pod mentorstvom vrhunskih stručnjaka u okviru konkretne oblasti.\nDiploma za zanimanje mehaničar optike, III stepen, kao i diploma za obrazovni profil IV stepena, tehničar optike priznata je na teritoriji Republike Srbije, uzevši u obzir da je i Srednja optičarska škola Beograd zvanično priznata kao organizator i redovnog i vanrednog školovanja za konkretne obrazovne profile. Svi kandidati nakon sticanja diplome za jedno od ova dva zanimanja imaju pravo da zahtevaju njen upis u radni dosije, a ukoliko ga imaju otvorenog pri bilo kojoj ispostavi Nacionalne službe za zapošljavanje. Podrazumeva se da bi podatak o tome da su stekli diplomu za jedno od navedenih zanimanja trebalo da unesu i u svoju radnu biografiju, kao svojevrstan dokaz da su kvalifikovani ili za zanimanje tehničar optike ili za zanimanje mehaničar optike.\nPrijavljivanje za redovno ili za vanredno školovanje u okviru bilo kog od pomenutih obrazovnih profila bi trebalo na vreme da izvrši svaki zainteresovani pojedinac u skladu sa pravilima, nakon čega će pristupiti i zvaničnom upisu, te će dobiti sve potrebne informacije o visini školarine i o načinu plaćanja, te o organizaciji nastave.


Nedjelja, 17 Decembar 2017 15:19\nBogata zaostavština Haškog tribunala, koji se poslije 24 godine rada uskoro zatvara, postala je "plijen" oko kog se otimaju države regiona, pišu "Večernje novosti".\nRiječ je o, kako navodi list, državnim tajnama, saslušanjima i svjedočenjima - javnim i skrivenim, izvještajima o bolestima i smrtima, presudama, odlukama, raznim dragocijenim dokumentima...\nPrema nekim procjenama, u podrumima u Hagu "čami" oko 10 miliona stranica dokumenata o konfliktu u nekadašnjoj Jugoslaviji, napominju "Novosti".\nDodaju i da se procijenjuje da ima i oko 13.000 artefakata, odnosno metaka, oružja, odjeće, obuće i raznih drugih predmeta.\nKako navodi taj list, tokom nedavne posjete predsjednika tribunala Karmela Ađiusa i tužioca Serža Bramerca Srbiji, zvaničan Beograd stavio je do znanja da Srbija očekuje da joj se vrati sva dokumentacija dostavljena po zahtjevima tuzilaštva.\nList podsjeća da je takvih zahtijeva bilo 2.082 i da je ministar u Vladi Srbije i dugogodišnji predsjednik Nacionalnog savijeta za saradnju s Haškim tribunalom Rasim Ljajić rekao da je sva dokumenta koje je Hag tražio, Srbija predala, uključujći vojna.\nTime će se, kako dalje navode, baviti radna grupa koja će utvrditi pojedinosti, poput one da li će ta građa biti smještena u Nardnoj biblioteci ili Skupštini Srbije.\n"Novosti" ocijenjuju da je u tom poslu najdalje otišla BiH, gdje su u novembru prošle godine Grad Sarajevo i Haški tribunal potpsali memorandum o uspostavljanju informacionog centra u Sarajevu u kojem će biti više od 400.000 dokumenata iz sudskih procesa, među kojima je skoro 100.000 dokazanih predmeta.\nSvoj dio građe traži i Republika Srpska, ali Tribunal ignoriše zahtijeve institucija RS da im bude vraćen dio dokumenata, navode "Novosti".\nIstoričar Čedomir Antić smatra da je dokumentacija Haškog tribunala dragocjena, ali da je u izvjesnoj mjeri selektivna i da ima razne manjkavosti pošto je, kako navodi, sakupljena uz jasnu i dugoročnu političku agendu, koja je sud od samih početaka učinila pristrasnim.\n"Među sudskim dokumentima nedostaju pojedini važni hrvatski dokumenti, kao što su „topnički dnevnici, transkripti iz ureda predsjednika Republike, kao i većina značajnih dokumenata SAD, Britanije, Njemačke i Francuske, koje su i same učestvovale u ratovima na prostoru bivše Jugoslavije", tvrdi Antić i dodaje da će arhiv Tribunala imati značaj, prije svega, za pisanje istorije jugoslovenskih naorda u razdoblju posljednje dvije decenije 20. vijeka.\nAntić ocjenjuje da arhivska građa ne smije da se dijeli, jer je to sada jedinstven arhiv i nije u skladu s pravilima struke zahtjevati njegovu podjelu i da bi bilo najbolje kada bi arhiv ostao u Hagu ili bio premješten u Beograd.\nAdvokat Ratka Mladića, Branko Lukić, kaže da će jedan dio dokaznog materijala biti u nadležnosti Mehanizma, koji će nastaviti da radi nakon što se Tribunal zatvori.\n"Dokumentacija koja je dostavljena sudu samo je delić onog što ima tužilaštvo, koje je biralo šta će da dostavi odbrani", naveo je on.\nGovoreći o načinima na koje je dokumentacija dospijevala u tužilastvo, Lukuć je rekao da je „KFOR u Republici Srpskoj upadao u opštine, bolnice, policijske stanice, medijske kuće i uzimao sva dokumenta, trpao ih u kamione i odvozio“.\n"Nijedan od tih papira nije vraćen i kao da ne postoji. Ono što im je dobrovoljno dostavljeno kopirano je. Sve to je sada u podrumima tužilaštva", rekao je Lukić.\nViše iz kategorije: « Vučić i Dodik obišli radove na Koridoru 10 Ljekar mjesečno zarađivao 225.000 evra »


Dodik: Novi Savjet ministara neće biti formiran do kraja marta - mojKontakt portal\nPredsjednik SNSD-a Milorad Dodik izjavio je večeras u Sarajevu da je usaglašeno da svakom od tri konstitutivna naroda pripadnu po tri ministarstva u novom sazivu Savjeta ministara, kao i da Savjet ministara neće biti formiran do kraja marta.\nLider SNSD-a je ponovio da su kod formiranja Savjeta ministara jasne procedure nakon izbora.\nPrema njegovim riječima, usaglašeno je da od devet ministarstva u Savjetu ministara po tri pripadnu svakom od tri konstitutivna naroda.\nČović: U principima nabrojano šta bi trebalo raditi\nPredsjednik HDZ-a BiH Dragan Čović rekao je da je u usaglašenoj izjavi o principima za formiranje vlasti na nivou BiH nabrojano šta bi, u načelu, trebalo raditi u skladu sa Ustavom i zakonima.\n“Imamo usaglašenu izjavu o tim principima na kojima bi trebalo da funkcioniše vlast na nivou BiH. Sada bi trebalo da pokušamo da tražimo drugi korak”, izjavio je Čović novinarima nakon sastanka sa predsjednicima SNSD-a Miloradom Dodikom i SDA Bakirom Izetbegovićem u zgradi Predsjedništva BiH u Sarajevu.\nPrema njegovim riječima, u izjavi, koja sadrži 11 tačaka, piše sve što treba da se radi u skladu sa Ustavom i zakonima.\n“Ništa posebno nema u izjavi, osim nabrajanja šta bi, u načelu, trebalo raditi u skladu sa Ustavom i zakonima. U njoj je sve precizno nabrojano, od izbornog zakona, integracijskih procesa, drugih zakona i mislim da ništa nije izostavljeno. Mislim da izjavu nećemo ni potpisivati”, istakao je Čović.\nOn je naveo da na sastanku nije bilo riječi o raspodjeli ministarstava u Savjetu ministara jer je Izetbegović tražio da tim razgovorima prisustvuje delegacija SDA.\nPrevious Previous post: Jaja iz BiH teško do evropskih tava\nNext Next post: Balkan još uvijek nije blizu EU kriterijuma\n22. 10. 2019., 19:15


Билчик: Приштина посебно да се ангажује на договору са Београдом\nHomeVestiBilčik: Priština posebno da se angažuje na dogovoru sa Beogradom\n19/10/2021Redakcija BALKAN TVVesti, Vesti iz sveta, za slajder0\nSTRAZBUR– Izvestilac Evropskog parlamenta za Srbiju, Vladimir Bilčik, pozvao je Beograd i „posebno Prištinu” da se angažuju na postizanju konačnog dogovora o normalizaciji odnosa.\nBilčik je u govoru pred Spoljnopolitičkim odborom Evropskog parlamenta ocenio da nedavne tenzije između Beograda i Prištine ukazuju na „krhkost statusa kvo”.\n„Iako pozdravljam napore obe strane da smanje tenzije, situacija na terenu pokazuje da nam je potrebno ozbiljno i kontinuirano angažovanje Beograda, a posebno Prištine, na radu na sveobuhvatnom i pravno obavezujućem sporazumu”, rekao je Bilčik, prenosi Tanjug.\nU prvoj reakciji na Izveštaj EK o Srbiji, Vladimir Bilčik poručio je da će za Srbiju u periodu pred izbore biti važno da primeni sporazum iz Međupartijskog dijaloga, ali i da svi uzmu učešće na predstojećim izborima.\n„Srbija ulazi u godinu izbora, stoga će za zemlju biti veoma važno da predstojeće mesece posveti otvaranju političkog okruženja za slobodne, konkurentne i poštene izbore. To znači, s jedne strane, da je implementacija sporazuma o Međupartijskom dijalogu ključna, a s druge strane da se sve političke snage takmiče na izborima”, ocenio je Bilčik.\nOn je istakao da je najvažnija poruka koju je Izveštaj EK poslao zemljama Zapadnog Balkana „fokus na procesu reformi”.\n„Maraton ka članstvu u EU je praćen reformama, ali tempo trčanja, kao i na svakom maratonu, mora biti stalan i predvidljiv”, kazao je Bilčik.\nOn je pozvao EU da bude „hrabra u svojoj viziji regiona” i angažovana na terenu.\n„Principi” se branili ćutanjem


Popunjavanje aplikacija za studije, stipendije i vize - Ino agencija\nVećina univerziteta širom sveta ima poseban portal za proceduru on-line apliciranja na njihove studijske programe. U zavisnosti od aplikacione politike, nekada je potrebno celokupnu dokumentaciju poslati i poštom, ali u velikom broju slučajeva je omogućen on-line upload, odnosno slanje dokumentacije elektronskim putem.\nUsluga apliciranje na studije proistekla je iz našeg dosadašnjeg iskustva, koje nam je pokazalo da završna faza aplikacionog procesa zapravo predstavlja najveći problem našim klijentima, a posebnu muku im zadaju on-line portali Univerziteta koji nisu na engleskom jeziku. Ino Agencija vrši uslugu popunjavanja aplikacija i on-line formulara na sve studijske programe na fakultetima ili za stipendije.\nUsluga apliciranje na stipendije podrazumeva sve neophodne informacije o podobnosti kandidata, potrebnoj dokumentaciji, rokovima i procedurama za dobijanje stipendije, kao i popunjavanje aplikacionog formulara za istu.\nNaši mentori pre apliciranja i slanja dokumentacije obavezno vrše proveru svih dokumenata i ovaj proces se odvija u prostorijama Ino Agencije.\nCena usluge apliciranja na studije je 50 evra* i važi za jedan aplikacioni formular na studije ili stipendiju. U cenu su uključene usluge skeniranja i štampanja u našim prostorijama.\n*Uplata se vrši u dinarskoj protivvrednosti na račun Ino Agencije prema srednjem kursu Narodne banke na dan uplate.


Atletičar Elzan Bibić spreman za EP u krosu - Sportske.net\nJuniorski reprezentativac Srbije u atletici Elzan Bibić rekao je danas da je spreman za nastup na Evropskom prvenstvu u krosu, koje će se održati 13. decembra u francuskom gradu Jeru.\n"Posle šampionata Balkana u Hrvatskoj, usledile su završne pripreme u Ulcinju. Vreme nije bilo idealno, ali staza je odgovarala. Imao sam uspešnu sezonu, verujem da sam sačuvao svežine i za evropski kros", rekao je Bibić.\nTrka juniora na Evropskom prvenstvu u Jeru startovaće u nedelju u 10.59, a na stazi dugoj 5.947 metara očekuje se učešće 101 takmičara. Trener Rifat Zilkić je naglasio da će se Bibić nadmetati i sa tri godine starijim atletičarima, kao i da je najbitnije da se isprati učinak njegove generacije (1999).\n"Medalje iz Tbilisija govore da Bibić može da postane vrhunski srednjeprugaš. Posle Krosa RTS-a, gde je pobedjivao iskusnije i još uvek bolje od sebe, porasli su apetiti. Najbitnije je da statistički ispratimo njegovo godište i vidimo odnos snaga", pojasnio je Zilkić.\n"Čeka ga mnogo ovakvih kroseva, sazrevaće izmedju njih i kasnije biti kandidat za odličja. S obzirom na kvalitet i formu, nadam se dobrom plasmanu i u Francuskoj. Ne bih prognozirao, ali sigurno će se hrabro suprotstaviti najboljim Evropljanima", rekao je Zilkić.\nReprezentaciju Srbije će na Evropskom prvenstvu u krosu predstavljati još mladja seniorka Amela Terzić i seniorka Sonja Stolić.


Promotivna PCM Radionica - Napredni koučing i trening alat - PCM®\nPromotivna PCM Radionica – Napredni koučing i trening alat\nавгуст 15, 2017 PCM Radionica, Vesti\nU susret treningu „Sertifikacija za PCM kouča i trenera“, očekuje vas promotivna PCM radionica, koja će se održati 2. novembra 2017. godine sa početkom u 18:30h u prostorijama kompanije Atria Group, na adresi Bulevar kralja Aleksandra 219/II.\nAtria Group, kao jedina kompanija u regionu ovlašćena da drži treninge po svetski priznatoj PCM (Process Communication Model) metodologiji, poziva koučeve, trenere i profesionalce iz sveta biznisa da se upoznaju sa ovom metodologijom, koju ICF prepoznaje kao profesionalno koučing usavršavanje i poželjnu stavku u portfoliju svakog kouča i trenera.\nŠta predstavlja PCM\nPrednosti primene PCM-a u poslu, koučingu i na treninzima\nličnosti osoba sa kojima razgovaramo\nKako prilagoditi svoj pristup svakom tipu ličnosti\nZašto je PCM prirodna nadogradnja koučing i trenerskog portfolia\nPored primene u razvoju menadžerskih veština, multidimenzionalnost ovog modela čini ga idealnim dodatnim modelom za podršku razvoja profesionalnih koučeva, trenera i mentora. Ono što je posebno značajno jeste da koučevi i treneri koji su sertifikovani za primenu PCM-a u svojim sesijama i treninzima imaju mogućnost izdavanja ulaznog assessment-a klijentima na osnovu koga svi klijenti dobijaju individulizovani izveštaj o dubinskoj strukturi sopstvene ličnosti.\nOvu radionicu će držati naš PCM trener Dragana Miletić, a da biste učestvovali na radionici, prijavite se putem formulara na našem sajtu koji možete da pronađete klikom na dugme ispod.


57 putnika turskog aviona poginulo kada se letilica srušila u blizini grada Isparta\nSvih 57 putnika turskog aviona poginulo je danas kada se letilica srušila u blizini grada Isparta, u centralnoj Turskoj, saopštili su zvaničnici te zemlje. Spasilačke ekipe pretražile su olupinu i nisu pronašle preživele, precizirali su zvaničnici turske aviokompanije Atlasdžet Erlajns, dodavši da se pretpostavlja da su svi putnici bili državljani Turske.\nAvion, sa 165 putničkih mesta, srušio se rano jutros u planinama u centralnom delu Turske, a leteo je iz Istanbula za Ispartu s 49 putnika i sedam članova posade. Za sada nije poznato šta je izazvalo nesreću, koja se dogodila 12 kilometara od aerodroma u Isparti.\nAvion je nestao sa radara nekoliko minuta pre nego što je trebalo da sleti na aerodrom u Isparti, oko 150 kilometara severno od letovališta Antalija.\nKako su naveli zvaničnici, nije bilo vremenskih nepogoda u vreme nesreće, a nije registrovan ni tehnički kvar na avionu, pa se očekuje da će podaci iz crne kutije pomoći u otkrivanju uzroka pada letelice. Neki mediji su preneli da su aerodromske vlasti izgubile kontakt sa avionom neposredno pošto je pilot javio da se priprema za sletanje.


Obilježen Svjetski dan reumatoidnog artritisa (VIDEO) - Televizija K3\nObilježen Svjetski dan reumatoidnog artritisa (VIDEO)\nReumatska zapaljenja su treći uzrok invaliditeta u svijetu, ako se ne otkriju i ne liječe na vrijeme, te je jedina prevencija ove bolesti dijagnostikovanje u ranoj fazi i primjena adekvatne terapije, rekao je reumatolog na Univerzitetskom kliničkom centru /UKC/ Republike Srpske Nenad Prodanović.\nProdanović je naveo da su povodom obilježavanja Svjetskog dana borbe protiv reumatoidnog artritisa danas na UKC-u Srpske organizovani besplatni pregledi za građane koji pate od otečenih i bolnih zglobova.\n“Odziv građana je veliki, do 11.00 časova pregledali smo više od 50 pacijenata, a cilj je da prepoznamo sve koji imaju ozbiljan zapaljenski reumatizam, te da ih uvedemo u terapiju, kako bi spriječili invalidnost”, rekao je Prodanović.\nOn je dodao da je od pregledanih, njih 12 uvedeno u sistem dalje kontrole i liječenja i preporučena im je terapija.\nPrema njegovim riječima, Republika Srpska ima ozbiljan problem kada je riječ o reumatskim bolestima, jer statistika pokazuje da je oko 9.640 pacijenata već u sistemu, dok je incidenca reumatoidnog artritisa oko 0,8 odsto.\n“To ukazuje da postoji oko četiri ili pet hiljada pacijenata koji još nisu prepoznati, a suština naše akcije je upravo da se prepoznaju simptomi na vrijeme”, rekao je Prodanović.\nOn je napomenuo da se ova bolest javlja kod svih uzrasta, te da su uzroci nastanka nepoznati.\n“Ono što upućuje na pojavu ovog oboljenja su jutarnji bolovi i otoci, dominantno šaka i stopala, zglobova, zatim da ta bol traje duže od jednog časa, bolno rukovanje, te ukoliko od ove bolesti boluje neko u porodici”, pojasnio je Prodanović.\nBesplatne preglede za građane organizovalo je Udruženje reumatologa Republike Srpske sa UKC-om Srpske.


Savet Evrope podržava Srbiju u njenoj težnji da ima vodeću ulogu na Balkanu i da jača svoju evropsku budućnost, rekao je Van der Linden na početku razgovora i naglasio da Savet Evrope može u tome da pomogne. Zato je predsedavanje Komitetom ministara SE za Srbiju jedinstvena prilika da se predstavi kao evropska zemlja, privržena demokratskim vrednostima. Garancija za to je njena spremnost da ispuni svoje međunarodne obaveze, a pre svega prema Haškom tribunalu. Van der Linden je na kraju izrazio očekivanje da će novi Parlament i Vlada doneti zemlji stabilnost i omogućiti napredak.\nPredsednik Dulić je naglasio da se Srbija nalazi pred ozbiljnim zadacima, među kojima su nastavak pregovora o stabilizaciji i pridruživanju, saradnja sa Haškim tribunalom, ali da je svakako najteži zadatak rešavanje statusa Kosova i Metohije. On je preneo stav svih poslaničkih grupa u Narodnoj skupštini da treba nastaviti pregovore kako bi se došlo do obostrano prihvatljivog rešenja ovog pitanja.\nDulić se osvrnuo i na predstojeće aktivnosti Parlamenta i istakao da je potrebno povećati efikasnost i ugled Narodne skupštine, posebno imajući u vidu da nas očekuje donošenje velikog broja zakona koji će Srbiju približiti Evropskoj uniji, a što će doprineti i podizanju standarda građana.\nU razgovoru su učestvovali i potpredsednici Narodne skupštine Božidar Delić, Milutin Mrkonjić i Esad Džudžević.


Munib Husejnagić, bivši direktor PD Krivaja Mobel: Interesne skupine koriste radnike za svoje ciljeve – Magazin Plus\nHome/Privreda/BiH/Munib Husejnagić, bivši direktor PD Krivaja Mobel: Interesne skupine koriste radnike za svoje ciljeve\nMunib Husejnagić, bivši direktor PD Krivaja Mobel: Interesne skupine koriste radnike za svoje ciljeve\nMunib Husejnagić od 1. februara više nije direktor PD Krivaja Mobel d.o.o. Zavidovići\nNa pres-konferenciji održanoj jučer u Zenici progovorio je o dešavanjima oko ovog preduzeća. Kazao je da je u javnosti objavljeno puno neistina i dezinformacija iz kojih se stvorila pogrešna slika o ovom preduzeću.\n„Dolazak na čelo ove kompanije za mene je bio poslovni izazov jer sam procijenio da se može pokrenuti proizvodnja u svim pogonima i uposliti svi radnici pa čak i povećati određeni broj radnika. Zbog nemogućnosti obezbjeđenja bukove oblovine nije bilo moguće uposliti 800 radnika i zbog toga je sve i jedan mjesec ostvaren gubitak koji je u prosjeku za prvi deset mjeseci bio 350.000 KM, sa dostignutim akumuliranim gubitkom od 3,5 miliona za deset mjeseci uključio se alarm da se pod hitno nešto mora učiniti ili ode firma u stečaj. Sve su opcije razmatrane, kako od uprave i vlasnika tako i zajednički sa Vladom i potencijalnim investitorima. Moja opcija je bila uvođenje novih investitora, kako bi zaštitili radnike jer u protivnom je neminovno proglašavanje tehnološkog viša u interesu očuvanja ostalih radnih mijesta koji se mogu uposliti”, kazao je Husejnagić.\nOn je objasnio kako je javno na sastanku u federalnoj Vladi saopštio, kao i na sjednici Općinskog vijeća Zavidovići, da će se povući ukoliko ne nađu zajedničko rješenje o uposlenosti svih radnika i da neće davati otkaze radnicima. Svoju namjeru je Upravnom odboru i ozvaničio 16. novembra 2015. i od tada mu je u skladu sa menadžerskim ugovorom počeo teći otkazni period.\n„Sve vrijeme sam intenzivno pregovarao sa potencijalnim investitorima s ciljem razrješenja ove agonije. Konačno smo 26. januara došli do usaglašenog teksta ugovora o ulasku stranog investitora u halu namještaja IV koji ima radni prostor od 15.500 kvadratnih metara i koji odgovara potrebama investitora koji ima namjeru preseliti kompletnu fabriku namještaja iz Njemačke sa najsavremenijim CNC mašinama. Kod ovog investitora bi se mogli zaposliti svi radnici koji zbog nedostatka sirovine u Krivaja Mobel nisu bili radno angažovani, a kroz poslovnu saradnju bi se mogle raditi određene pozicije za namještaj u Krivaji Mobel kao i pružanje usluga sušenja. A ovaj investitor ne koristi istu sirovinu za proizvodnju namještaja kao Krivaja Mobel, kazao je Munib Husejnagić.\nDonedavni direktor Krivaja Mobel je ustvrdio da bi se dogovorenom cijenom zakupa skoro u cjelosti mogao vraćati kredit kod Razvojne banke i obezbijediti dugoročna uposlenost svih radnika i stabilna likvidnost preduzeća. S obzirom na to da je stvorio preduslove, kroz obezbjeđenje investitora za punu uposlenost svih radnika od 1. marta 2016, poručio je da smatra kako je svoju misiju ostvario, a kako su nerazumna dešavanja još na sceni, odlučio je da se u potpunosti povuče i prepusti pravnim ekspertima da razriješe ovaj čvor što prije, u protivnom će i ova prilika propasti.\nHusejnagić je naglasio da nije dao ni jedan jedini otkaz radnicima u Krivaja Mobela. Kada je on došao na čelo firme (prije njegovog dolaska bili su zaključeni svi kupoprodajni ugovori i aneksi između IP Krivaja u stečaju, Vlade FBiH i Razvojne banke s jedne strane i Ortačke grupe i Krivaja Mobel, s druge strane, a u njegovo vrijeme je uplaćen porez na promet nekretnina po ovom ugovoru od Ortačke grupe, op.a) bilo je oko 800 uposlenih, a sada ih je 741. Riječ je prirodnom odlivu radne snage odlaskom u penziju, odlaskom na biro uz obezbjeđenje otkupa staža ili raskida ugovora na lični zahtjev zbog odlaska u druge firme.\nOn je objasnio da je uvijek imao korektan odnos prema Sindikatu i radnicima, da sva njegova nastojanja i značajno povoljnije stanje obaveza u odnosu na zatečeno nisu bili dovoljni da odgovore radnike od obustave rada, te da iza kolovođa stoje interesne skupine koje koriste ove radnike za ostvarivanje svojih ciljeva.\nkrivaja Munib Husejnagić


PSG poziva na hitan prekid ratne retorike... - OPOZICIJA Na Jednom Mestu\n📢Pokret slobodnih građana poziva na hitan prekid ratne retorike vlasti u Beogradu i Prištini i povlačenje svih naoružanih formacija sa administrativnih prelaza Jarinje i Brnjak kako bi se što lakše pronašlo rešenje za novonastalu situaciju.\n❗Smatramo da Vučić izjavama o vojnoj reakciji i dovođenju oklopnog naoružanja nadomak administrativne linije, naletima avijacije i podizanjem borbene gotovosti Vojske Srbije, još jednom pokazuje da mu je u prvom interesu predstava za svoje birače, a ne bezbednost građana i pre svega Srba na Kosovu i Metohiji. Prema svemu što se dešavalo na Kosovu u poslednih desetak godina, jasno je da se novi pogrom i proterivanje Srba neće dogoditi, a da su periodi nestabilnosti najčešće posledice neodgovornih izjava političara iz Beograda i Prištine.\n❗Svim involviranim stranama je jasno da Srbija od 1999. godine ne može vojno da interveniše na Kosovu, tako da dovođenje vojnih formacija pred administrativne prelaze služi samo da se paradira i građanima Srbije pokazuje privid vojne snage. O tome svedoči i Vučićeva izjava da će u slučaju oružanih sukoba tražiti reakciju NATO, čime je nedvosmisleno priznao da Srbija nema nikakvu kontrolu nad tom teritorijom.\nPodržavam studente i profesore Medicinskog fakulteta Univerziteta u Beogradu koji su ustali protiv nezakonitog uvođenja kovid propusnica na ovom fakultetu…\nSavet Dveri za saobraćaj: Tempirane bombe na ulicama Beograda…


"STOJKOVIĆEVO PONAŠANJE JE ZA PSIHIJATRIJU" Mrkela odreagovao na izjave golmana Partizana :: Sportal\nB. O. - Vest objavljena: 22:00 - 23.09.2018\nSportski direktor Crvene zvezde Mitar Mrkela odreagovao je na izjavu Vladimira Stojkovića posle "večitog derbija" između Partizana i Crvene zvezde 1:1.\nGolman crno-belih je istakao da će se odreći pasoša Srbije, da ga je sramota što je Srbin, a sve zbog pogotka Ričmonda Boaćija za koji smatra da je neregularan, odnosno, da lopta nije prešla gol liniju.\nMrkela je odreagovao na sledeći način:\n-Sasvim jasno se vidi da je lopta u vazduhu prešla gol liniju pola metra, gol je čist kao suza. Kao sportista ne mogu da prihvatim ovakve izjave golmana Stojkovića, izjave zadojene mržnjom. Ovakvo ponašanje zahteva hitno lečenje, ovo je za psihijatriju - rekao je Mrkela.


APR je ponovo apelovala na sve one koji to do sada nisu uradili da ispune obavezu koju imaju po zakonu i evidentiraju stvarne vlasnike.\nRok za upis stvarnih vlasnika je, inače, usvajanjem izmena Zakona o centralnoj evidenciji stvarnih vlasnika ("Sl. glasnik RS", br. 41/2018 i 91/2019), produžen za godinu dana budući da je isticao 31. januara 2019. godine.\nDirektor APR Milan Lučić kaže da je APR obavezna da proverava da li su svi subjekti evidentirali stvarne vlasnike u roku koji je za to predviđen i da nakon toga podnosi prijave za pokretanje prekršajnog postupka protiv onih koji nisu izvršili svoju zakonsku obavezu.\nObjasnio je da će tako APR pratiti samo formalni deo upisa u evidenciju stvarnih vlasnika koju vodi, a terensku kontrolu obavljaće drugi organi.\n"Poreska uprava, Narodna banka Srbije, Uprava za sprečavanje pranja novca, Tržišna inspekcija, imaju obavezu da na terenu kontrolišu te subjekte i da proveravaju osnovanost, odnosno dokumentovanost tih podataka koje su oni upisali u evidenciju", rekao je Lučić.\nNaveo je da je evidentiranje stvarnih vlasnika besplatno i traje bukvalno nekoliko minuta.\nPrecizirao je da se podaci jednostavno upišu na sajtu APR i potpišu kvalifikovanim elektronskim sertifikatom.\n"Ukoliko nemaju taj kvalifikovani elektronski sertifikat, mogu ga besplatno dobiti u MUP na ličnoj karti. Na drugi način, mogu kupiti od nekih sertifikacionih tela koja rade na teritoriji Srbije", naveo je Lučić.\nObavezu evidentiranja stvarnih vlasnika imaju privredna društva, društva u likvidaciji, zadruge, ogranci stranih privrednih društava, poslovna udruženja, udruženja i savezi udruženja, fondacije i zadužbine, ustanove, strana predstavništva privrednih društava.\nKazne za neupisivanje stvarnog vlasnika se kreću od 500.000 dinara do dva miliona dinara za pravno lice, odnosno od 50.000 do 150.000 dinara za odgovorno lice u pravnom licu.\nCentralna evidencija stvarnih vlasnika ustanovljena je 2018. godine, a to je bio jedan od uslova da Srbija više ne bude na sivoj listi Međunarodnog tela za borbu protiv pranja novca (FATF) kao zemlja sa određenim poteškoćama u sprečavanju pranja novca i finansiranja terorizma.


Mladi Sevojničani za svoje sugrađane: "Nešto drugačije" - Portal Pasaž\nMladi Sevojničani za svoje sugrađane: „Nešto drugačije“\nPosted: 20. septembra 2018. u 01:18 / by Milunka Nikolić / comments (0)\nTroje umetnika poreklom rođenih u Sevojnu: Marija Nikolić, Marko Božović i Tijana Vasilijević, 19. septembra 2018. održali su koncert u OŠ “Aleksa Dejović” u Sevojnu pod nazivom “Nešto drugačije”. Marija je ove godine upisala Filološko umetnički fakultet u Kragujecu, odsek Muzička metodologija, Tijana je na drugoj godini studija Fakulteta savremene umetnosti u Beogradu a Marko je upisao Akademiju umetnosti u Novom Sadu, odsek violina. Tamara je sviranje gitare svrstala u hobi kojim se pored studija predano bavi, dok su Marija i Marko muzičko obrazovanje stekli u muzičkoj školi “Vojislav Lale Stefanović” u Užicu.\nOvaj trio: gitara, vokal i violina, ovog puta za sugrađane priredio je program umetničko zabavnog karaktera, a repertoar su sačinjavale popularne pop i rok kompozicije u njihovom aranžmanu. Od poznatih domaćih hitova do svetski popularnih kompozicija ovih žanrova u izvođenju troje mladih Sevojničana, koncert je pored dobre atmospfere pružio priliku Sevojničanima da upoznaju raskošne talente mladih koji retko kada imaju prilku za ovakvu vrstu nastupa. Marija Nikolić tvrdi da mladi imaju sasvim dovoljno prostora, ako žele, za slična predstavljanja u nekoliko kafića u Užicu, čini se, da u obe varijante, ovakvi javni nastupi služe za sticanje samopuzdanja muzičkih poletaraca na početku karijere.\n-Nama je ovaj koncert dosta značio, jer smo zapravo ovde shvatili da možemo i moramo da se uozbiljimo. Mislim i da će nam ovaj nastup pomoći I da promenimo naše dosadašnje druženje koje sa ugalavnom svodilo na to da počnemo jednu pesmu a završimo sa desetom. Lepo je znati da publika reaguje na naše sviranje na ovaj način, a to obavezuje za ubuduće, pa sam sigurna da ćemo svakom sledećem koncertu pristupati sve ozbiljnije. Nakon ovog iskustva vreme je da počnemo ozbiljno da vežbamo- rekla je Marija.\nKoncert pod nazivom “Nešto drugačije” realizovan je kao prvi od progama projekta “Kružni tok Sevojno” koji uz pokroviteljstvo Gradske opštine Sevojno čiji je nosilac Udruženje osoba sa invaliditeom “Minimas” iz Sevojna, a u sklopu konkursa za realizaciju projekata iz oblasti kulture u ovoj gradskoj opštini, Cilj ovog projekta u okviru koga su planirane i dve izložbe likovnih radova tokom okotbra jeste da se umetnici iz Sevojna predstave svojim sugrađanima.


Proverite da li ste upisani u birački spisak - Televizija Leskovac\nDeo jedinstvenog biračkog spiska za područje grada, od danas je izložen na uvid u zgradi Skupštine grada, u ulici Pana Đukića broj 11, u kancelarijama broj 15 i 22. Svi zainteresovani mogu da izvrše uvid svakog radnog dana od 7 do 20 časova, a subotom i nedeljom od 7 do 15 sati, obaveštavaju iz Odeljena za opštu upravu i zajedničke poslove.\nUvid u deo jedinstvenog biračkog spiska za područje grada Leskovca vrši se putem računarske opreme, unošenjem jedinstvenog matičnog broja građana, čime se omogućava provera da li su upisani i jesu li podaci tačni.\nLica od Odeljenja za opštu upravu i zajedničke poslove mogu do zaključenja biračkog spiska zahtevati donošenje rešenja na kojima se zasnivaju promene. Od zaključenja pa sve do 72 časa pre dana izbora zahtev za vršenje promena u biračkom spisku podnosi se Ministarstvu državne uprave i lokalne samouprave.\nOd proglašenja izborne liste pravo na uvid u birački spisak i zahtevanje promena u istom ima i podnosilac izborne liste ili lice koje on ovlasti u skladu sa zakonom i to na na isti način i po istom postuplu kao i građani.\nNajkasnije pet dana pre dana zaključenja biračkog spiska građani mogu Odeljenju za opštu upravu i zajedničke poslove da podnesu zahtev da se u birački spisak upiše podatak da će birač na predstojećim izborima glasati prema mestu boravišta u zemlji.\nIz ovog odeljenja pozivaju maloletna lica koja biračko pravo stiču najkasnije na dan izbora odnosno 26.aprila da na osnovu prijave prebivališta podnesu zahtev za upis u birački spisak.\nTags: Birački spisak, Gradska izborna komisija\nSNS prva predala listu Gradskoj izbornoj komisiji


Održana prezentacija o energetskoj efikasnosti - Sirmiuminfo\nOdržana prezentacija o energetskoj efikasnosti\nSremska Mitrovica – Udruženje „Regionalne inicijative Srema” iz Rume realizovalo je projekat „Inicijative civilnog i javnog sektora regiona Srem za poboljšanje uslova komfora radnog prostora u okviru strateškog prioretita prilagođavanja/adaptacije na izmenjene klimatske uslove”), u amfiteatru Srednje tehničke škole „Nikola Tesla” u Sremskoj Mitrovici.\nS obzirom na sve nepovoljniji uticaj klimatskih promena koje se neminovno reflektuju i na unutrašnju radnu sredinu, Udruženje „Regionalne inicijative Srema” organizovalo je radioncu „Energetski dijalozi civilnog i javnog sektora: Ekološko ponašanje i nabavke”.\nMarko Mikulek profesor mašinske grupe predmeta u STŠ „Nikola Tesla” rekao je da: „Cilj današnje radionice jeste da se upoznamo sa energetskom efikasnošću, da vidimo koji su to njeni ciljevi i šta se postiže ukoliko na pravi način razmišljamo o energiji. Kroz radionicu smo pokazali zašto je energetska efikasnost bitna ne samo za našu školu, nego uopšte za sve javne ustanove i koliko možemo energije da uštedimo i kako da je racionalno koristimo.”\nRadionica se sastojala od prezentacije i pokaznih vežbi u okviru koje su se dali praktični saveti i preporuke o ponašanju učenika i zaposlenih, kako u sektoru školstva tako i u ostalim ustanovama javnog i ciilnog sektora.\nProjekat je finansirao Pokrajinski sekretarijat za reginalni razvoj, međuregionalnu saradnju i lokalnu samoupravu.


Naredba je donesena nakon što Sudska policija BiH Savčića nije pronašla na kućnoj adresi nakon što mu je, odlukom Suda BiH, određen jednomesečni pritvor.\n- Obaveštavamo vas da je Sud BiH zaprimio službenu zabelešku Sudske policije BiH u kojoj se navodi da optuženi Milomir Savčić nije pronađen na kućnoj adresi, te da iz tog razloga nije sproveden do pritvorske jedinice po naredbi Suda. Imajući u vidu navedeno, Sud je donio naredbu za raspisivanje međunarodne poternice - saopštio je Sud BiH.\nPojašnjavaju da je odluka o pritvoru donesena zbog kršenja mera zabrane u odnosu na predmet koji se protiv Savčića vodi pred Sudom BiH, a ne zbog njegovih javnih istupa u vezi s eventualnim kršenjem nametnutih dopuna Krivičnog zakona BiH koji se odnose na zabranu negiranja genocida i drugih ratnih zločina, te veličanja ratnih zločinaca.\n- Sud BiH juče je donio rešenje kojim su prema Savčiću ukinute mere zabrane, a usvojen je predlog Tužilaštva BiH za određivanjem pritvora zbog nepoštivanja izrečenih mera zabrane. NJima je optuženom zabranjeno kontaktiranje sa svim predstavnicima printanih i elektronskih medija o činjenicama koje se odnose na ovaj krivični postupak, kao i javna obraćanja u vezi s ovim postupkom - saopštio je Sud BiH.\nPojašnjavaju da pritvor nije određen zbog straha od bekstva, već bojazni da će boravkom na slobodi optuženi uništiti, sakriti, izmeniti ili falsifikovati dokaze ili tragove važne za krivični postupak, te zbog naročitih okolnosti koje ukazuju da će ometati krivični postupak uticajem na svedoke, saučesnike ili prikrivače.\n- Po ovom rešenju mera pritvora može trajati najduže tri godine, od dana potvrđivanja optužnice, odnosno do 13. januara 2023. ili do drugačije odluke suda - navode u Sudu BiH.\nSud BIH poternica Milomir Savčić general Milomir Savčić


Vučić: Baš me briga šta će Dačić da radi\nPremijer Srbije Aleksandar Vučić rekao je, u vezi s polemikom između SNS i SPS koja se vodi poslednjih dana, da se ne bavi stranačkim pitanjima, već da radi na dobrobiti zemlje i građana.\nNa pitanje šta očekuje od lidera SPS Ivice Dačića u vezi ponašanja Branka Ružića, on je istakao da ne očekuje ništa i da ga je "baš briga" za sve te priče.\n"Ja živim za MSK, Petrohemiju, fabrike u Srbiji, život ljudi. Partijskim stvarima se ne bavim", poručio je Vučić u izjavi novinarima prilikom posete Metanolsko-sirćetnog kompleksa (MSK) u Kikindi.\nOn je istakao da će u januaru, kada bude skupština SNS, da se bavi stranačkim pitanjima, a da mu nisu važne "dnevne stvari koje čuje na njegov račun".\n"Slava treba da pripadne ljudima koji se bore i idu napred, a to što je SPS našao nekoga koji će da vikne 'Vučiću pederu', pa je to neki dokaz nečeg - to me ne zanima", naveo je premijer.\n"Neka rade šta hoće ne tiče me se uopšte", zaključio je Vučić.\nDačić: SPS za koaliciju sa SNS\nSocijalistička partija Srbije (SPS) ima jasno definisanu politiku koja znači koaliciju sa Srpskom naprednom strankom i Aleksandrom Vučićem, izjavio je danas predsednik SPS-a Ivica Dačić.\n"Kome to nije prihvatljivo ne može da bude član rukovodstva (SPS-a)", rekao je Dačić na konferenciji u Ministarstvu spoljnih poslova.\nKomentarišući odluku funkcionera SPS-a Branka Ružića da na društvene mreže postavi zajedničku fotografiju sa jednim navijačem koji je u direktnom prenosu utakmice Srbija - Albanija u Beogradu uzvikivao pogrdne parole na račun premijera Aleksandra Vučića, Dačić je izjavio da moraju da se poštuju odluke o koaliciji i da svi moraju da nastupaju na toj liniji.\nDačić je rekao da će stranački organi raspravljati o tim temama i da će još jednom potvrditi ili doneti drugi stav prema koaliciji.\nOn je kazao da će sednica stranačkih organa biti "od naredne nedelje ili one tamo".\nDodao je da u ovom trenutku nema vremena da se bavi ovim pitanjima jer su na dnevnom redu teme poput prijema Kosova u Unesko.\n"Rekao sam da je to nedopustivo ponašanje i svesni smo da je napravljena greška i to štetno utiče na odnose u vladajućoj koaliciji jer izaziva manjak poverenja i to ne sme da se ponavlja", rekao je Dačić.\n« Dačić:U rukovodstvu SPS ne mogu biti protivnici koalicije "Kasapinu" iz novogodišnje noći 15 godina zatvora »


Slatke muke (Slatke muke, 2019) - Serija\n(originalni naziv), 2019., Srbija\nUpoznajte bračni par Milošević! Andrija i Ana su zajedno od fakultetskih dana i imaju dvoje divne djece, Sašu i Velju. Međutim, njihov brak je upao u rutinu pa Ana predlaže bračnu psihoterapiju. Nepoželjni savjeti stižu sa svih strana...između ostalog i od Andrijine mame Dude i njihovih prijatelja Viktora i Duleta. Na prvi pogled, problem može djelovati trivijalno: Andrija želi popraviti toster koji se pokvario. Ali njegov pokušaj da riješi problem se pretvara u rat kada naiđe na iritantnog službenika za reklamacije kao i dva brata iz elektroservisa „Žika“, koji su sve samo nisu susretljivi.\nVečeras posljednje 'Tajne'


PUNJENJE ELEKTRIČNIH AUTOMOBILA | Ecosaving.net - Sacuvajmo Planetu\nNov 17 2017 by admin\nU Norveškoj, koja ima bruto domaći proizvod po stanovniku duplo veći od proseka u Evropskoj uniji, gotovo trećina kupljenih novih automobila su električni.\n09. novembar 2017. 15:34\nIako se najviše električnih automobila prodaje u četiri najbogatije zemlje Evrope, ne postoji direktna uzročna veza između bogatstva i broja vlasnika tih vozila. Evropska unija je predložila nove mere u cilju smanjenja cene električnih automobila i njihovog lakšeg punjenja.\nElektrični automobili su za bogate, sugeriše izveštaj Udruženja evropskih proizvođača automobila (ACEA).\nNa vrhu liste po broju vozača električnih automobila je Norveška, koja na 100 novih automobila proda 29 električnih. Norveška ima bruto domaći proizvod (BDP) po stanovniku 64.000 evra, što je dvaput više od proseka EU.\nNa drugom mestu je Holandija, koja ima 40.900 evra BDP-a po stanovniku i gde električni automobili čine svega 6% prodatih novih automobila.\nIza nje je Švedska, sa 46.600 evra BDP-a po stanovniku i 3,6% prodatih električnih automobila, prenosi EURACTIV.com.\nIako ima veći BDP po stanovniku, u Švajcarskoj električni automobili čine samo 2% ukupnog broja prodatih novih vozila. Na petom mestu je Belgija, sa 1,7% prodatih automobila na struju.\nU šest zemalja – Francuskoj, Nemačkoj, Velikoj Britaniji, Austriji, Finskoj i Portugalu – između 0,5 i 1,5% vlasnika automobila poseduje električni auto, dok je u ostalim članicama EU taj udeo blizu nule.\nIako se najviše električnih automobila prodaje u četiri najbogatije zemlje Evrope, uzročna veza bogatstva i posedovanja tih vozila daleko je od pravolinijske.\nProizvođači automobila objašnjavaju da električna vozila čine više od 1% registrovanih novih automobila samo u zemljama koje imaju BDP po stanovniku veći od 30.000 evra. Nasuprot tome, tamo gde je BDP po stanovniku manji od 17.000 evra, uključujući centralnu i istočnu Evropu, električnih automobila skoro da nema.\nProdaja električnih automobila na globalnom nivou znatno je povećana zahvaljujući Kini, koja je najveći svetski kupac tih vozila.\nVeća potržanja za električnim automobilima zabeležena je i u Norveškoj i Švajcarskoj, gde je u prvoj polovini 2017. godine prodato 42,6% više “čistih” vozila. U Nemačkoj je prodaja električnih kola povećana za 134%, u Francuskoj za 46%, a u Velikoj Britaniji 9,9%.\nIpak, broj čistih električnih, ne hibridnih vozila i dalje je mali. Većoj prodaji takvih vozila mogu da doprinesu različiti podsticaji, koji opet odražavaju ukupno bogatstvo same zemlje.\nU Norveškoj, na primer, oni koji kupe električni automobil ne plaćaju uvozne dažbine, mogu da voze u trakama za autobuse i ne plaćaju putarinu.\nPreuzeto sa sajta EurActiv.rs\nNekad je automobil bio samo za bogataše, nekada je TV u boji bio samo za bogataše, nekada je mobilni bio samo za bogataše…\nSkupa, električna (i hibridna), vozila se prodaju ili u bogatim i zemljama gde su subvencije i podsticaji veliki (recimo Kina). I to se smatra uspehom a niko ne priča koliko proizvodnja litijum jonskih baterija zagađuje životnu sredinu (moguće da je “čuvanje” prirode na ovaj način “skuplje” od korišćenja naftnih derivata). U svetu postoje neke studije o tome (nešto je dostupno i nama) ali se o tome ne priča jel nije u trendu i po volji moćnika. Uskoro će i kod nas otvoriti rudnik i zagaditi celu Mačvu i sve vodotokove … a onda će se hvaliti kako se Srbija razvija. Biće gore nego u Boru i Majdanpeku …\nPrimer iz Srbije: potrošnja električne energije tokom leta gotovo je dostigla potrošnju tokom zime, zbog korišćenja klima-uređaja. Niko se ne pita, kada bi se izvršio prelazak na automobile na struju, ko bi proizveo toliku potrebnu struju i obzirom da se ona, u svetu proizvodim najvećim delom u termoelektranama korišćenjem fosilnih goriva, ne bismo li imali još gore zagađenje atmosfere nego danas. Po meni, upotreba vodonika je perspektiva civilizacije, kada je saobraćaj u pitanju. Za proizvodnju struje, koliko god to bilo opasno, perspektivu predstavlja nuklearna energija.Jer, ubuduće, otprilike svakih 15 godina na planeti će biti milijardu stanovnika više !\nMi smo iovako parking za polovne automobile,ne zbog novca,nego zbog pameti…!!!\nКојим занимањима прети одлазак у историју\nПрви човек "Венсија" за РТС: Биће то фина борба\nПејовић: Ревизија пословања код 69 субјеката\nБугарска препрека за "Турски ток"\nПоследњи дан за уплату прве рате пореза на имовину\nВажна консолидација и модернизација малопродајног тржишта\nКључ Аеродрома "Никола Тесла" у рукама "Венсија" – пројекат од стратешког значаја


Srpski bokser Milan Piperski, pod sponzorstvom kompanije MaxBet, osvojio je titulu sveslovenskog šampiona u polusrednjoj kategoriji WBC verzije, povodom čega je bio gost osnivača kompanije Saše Marčete. Zasluženo, Milan je dobio simboličan poklon u znaku dosadašnje saradnje, ali i budućeg prijateljstva.\nMilan Piperski, ime koje je postalo svetski poznato zahvaljujući dugogodišnjem radu, kompaniji MaxBet poznato je od početka njegove karijere, jer smo u nekoliko navrata podržali njegovu želju za uspehom i pomogli u ostvarivanju tog cilja.\nPiperski je istakao da je ova saradnja od velikog značaja: "Drago mi je što je moj kvalitet prepoznat od samog početka. Ja polako ostvarujem svoj san i sve što mogu da kažem jeste beskrajno hvala na podršci koju mi pružate."\nKompanija MaxBet i dalje ostaje uz našeg šampiona dajući mu podstrek za osvajanje titula i pružajući mu svu neophodnu pomoć ponosni što smo prepoznali talenat i kvalitet koji poseduje. Titulom sveslovenskog šampiona, Piperski je postao jedan od 50 najboljih boksera u ovoj kategoriji.\nsaradnja, saša marčeta, maxbet, milan piperski\nq: 19 - t: 0.04179 sec


Koalicija SPS, PUPS, JS i Savez Bačkih Bunjevaca održala je u četvrtak prvu konferenciju za medije sa ciljem da se pokaže buduće delovanje koalicije unutar Skupštine grada, skupštinske većine, i predstave budući planovi i ciljevi.\nPredsednik Gradskog odbora SPS-a dr Rodoljub Đurić, rekao je tom prilikom da u poslednje vreme prisustvujemo akciji opozicinih stranaka u prikupljanju potpisa od najmanje 34 odbornika u Skupštini, kako bi se pokrenula inicijativa za smenu sadašnje većine u Skupštini Grada.\n— Ujedno se manipuliše i činjenicom da je naša odbornička grupa nejedinstvena i da je nekoliko naših odbornika spremno da svoje potpise daju takvoj inicijativi. Zato želimo javno da kažemo da je naša odbornička grupa jedna od najkompaktnijih u Skupštini i da smo i da i dalje dajemo veoma ozbiljan doprinos u funkcionisanju gradske Skupštine, kako u ranijoj koaliciji, tako i u sadašnjoj, kada smo članice vladajuće većine. Svih naših šest odbornika u Skupštini će delovati složno i jedinstveno, uz podršku svojih političkih partija — rekao je dr Đurić.\nMarko Marić, predsednik Gradskog odbora PUPS-a, istakao je da je koalicija SPS-PUPS-JS-SBB, najstabilnija koalicija i u Pokrajini i Republici, i da nije „devojka za sve”. Marić je ponovio da će ta partija, a u okviru koalicije u kojoj je, biti u svakoj vlasti koja prepoznaje njen program, a u njemu jasno stoji briga o najstarijim sugrađanima, penzionerima i socijalno ugroženim osobama.\nNa konferenciji za novinare govorio je i Mirko Bajić, predsednik Saveza Bačkih Bunjevaca. Bajić je ponovio da SBB zastupa interes Bunjevačke nacionalne zajednice i da je osnovni princip delovanja da Bunjevci kao nacionalna zajednica moraju sami definisati šta je njihov nacionalni interes, politički ciljevi i načini rešavanja istih.\n— A interes nam je da sarađujemo sa pre svega državotvornim strankama u Srbiji koje su prepoznale naš program. SPS to svakako jeste i zato i jesmo deo ove koalicije. Postulat SBB je da u današnjoj gradskoj vlasti moraju biti politički predstavnici svih nacionalnih zajednica, naravno tako organizovani da to bude opšti interes Grada. SBB je spreman da takvom interesu doprinese — rekao je Bajić.\nLjiljana Stojnić, predsednik Opštinskog odbora JS rekla je da iako ta partija nema svog odbornika u Gradu, ipak ima svoje predstavnike kroz koalicionu odborničku grupu, a saradnju JS sa njom ocenila je kao veoma kvalitetnu.\nDuško Stipanović, šef odborničke grupe koalicije istakao je da unutar SPS-a nema trgovaca na šta je kako je rekao, i lično ponosan. On je naveo da je trgovac časno zanimanje, ali da je u politici nažalost dobilo konotaciju pojma ljudi koji prodaju ideologiju za novac. U odborničkoj grupi SPS-a takvih nema, nismo toliko uključeni u borbu na „život i smrt” ali ćemo zato nakon isplivavanja određenih dokumenata koji pokazuju da je u gradskoj vlasti bilo i korupcije i kriminalnih radnji a zbog očuvanja moralnog integriteta odbornika, zahtevati da se sve radnje i afere do kraja ispitaju, istakao je Stipanović.\nNa pitanje da li će eventualni raskol u SNS-u uticati na formiranje neke nove lokalne skupštinske većine, dr Đurić je rekao da je sigurno da je definisanje odnosa unutar SNS značajno političko pitanje i u Gradu i na višim nivoima. Dodao je da je SNS i sada članica većinske koalicije u kojoj je i koalicija SPS-PUPS-JS-SBB i da je njihova saradnja dobra, izuzev što učešće SNS nije u punom kapacitetu odbornika.\n— SNS će sama unutar svoje stranke odlučiti ko će biti njihov legitimni prestavnik u Subotici i sa koliko će odbornika ta odbornička grupa učestvovati u radu skupštinske većine. Očekujemo da će se SNS i dalje nalaziti u sastavu ove koalicione većine u Skupštini Grada i to po meni u nešto širem kapacitetu što se tiče broja odbornika nego trenutno. Ne verujem lično u mogućnost stvaranja neke nove koalicije u kojoj bi svi odbornici SNS napustili sadašnju koaliciju i formirali neku novu većinu. To ni matematika, a naročito logika ne preporučuje — dodao je dr Đurić.\nNa konferenciji za novinare rečeno je i da je na sednici Gradskog odbora SPS-a, prihvaćena ostavka Novice Davidovića, potpredsednika stranke, zbog štetnog delovanja mimo politike stranke, koji je kako je rečeno, pregovarao sa drugim političkim partijama oko promene vlasti u gradu, iako za to nije imao ovlašćenje iz SPS-a, a samim tim je povredio statut stranke.


In Store | Region | Prvi World Vranac Day\nPrvi Svetski dan Vranca biće održan u Skoplju 5. oktobra 2019. u organizaciji asocijacije "Vina iz Makedonije", u saradnji sa ostalim proizvođačima iz regiona...\nKako su najavili organizatori, cilj ovogodišnjeg susreta je predstavljanje ove sorte koja je ponos Balkana i time zaslužuje promociju i pozicioniranje regiona na svetskoj vinskoj mapi. Ovaj događaj je od izuzetnog značaja za vinsku industriju u regionu i ima za cilj da poveća volumen prodaje sortnih vina Vranca na međunarodnim tržištima.\nSvetski dan Vranca treba da bude rame uz rame sa drugim međunarodnim danima kada se slave ostale sorte širom sveta. Trend obeležavanja određene sorte u poslednjoj deceniji pokazao se višestruko korisnim, naročito zbog pozicioniranja na međunarodnom tržištu kao i povećane prodaje „proslavljenog“ vina. Ova manifestacija povećaće prepoznatljivost vinskog regiona i otvoriti vrata za ostale sorte vina. S druge strane doćiće do ubrzanog razvoja vinogradarstva i proizvodnje vina u pravcu eksponencijalnog rasta kvaliteta vina kao i razvoja organske proizvodnje, izjavila je Elena Mladenovska Jelenković izvršni direktor udruženja "Wines of Macedonia".\nVranac je sorta koja potiče iz Crne Gore i kao balkanska sorta širi se i uzgaja u celom regionu, ali svoj drugi dom pronašla je u Makedoniji koja poseduje najviše Vranca u regionu – 9.000 hektara.\nMoramo zajednički da radimo na promociji ove sorte koja je zapravo perjanica regiona. Ideja je da skrenemo pažnju na region i potencijal koji ima. Očekujemo da će se sledeće godine ovaj dan obeležavati u drugim balkanskim zemljama i nakon toga da zajednički organizujemo promocije u svetskim prestonicama kako bi vinska stručna javnost i krajni konzumenti imali priliku da se upoznaju sa našim vinima. Paralelno ćemo utvrditi prednosti koje ima ceo region kao i zajedničke nastupe na određenim sajmovima i degustacije, ističe Elena.


Saopštenje Agencije, 16. mart – Agencija za sprečavanje korupcije\nPovodom učestalih reklamnih poruka pojedinih političkih stranaka kao i raznih humanitarnih akcija koje organizuju, Agencija za borbu protiv korupcije još jednom upozorava političke stranke da prikupljena sredstva mogu da koriste samo za redovan rad i za izbornu kampanju. Aktivnost koja nije obuhvaćena redovnim radom ili izbornom kampanjom, kako je to propisano Zakonom o finansiranju političkih partija, nije dozvoljena. Upozoravamo stranke da su kazne za nepoštovanje ovih odredbi od 200 000 do 1 000 000 dinara.\nIstovremeno, Agencija podseća novoizabrane ministre u Vladi Srbije da su u obavezi da u roku od 30 dana od dana stupanja na funkciju dostave izveštaj o imovini i prihodima Agenciji za borbu protiv korupcije. Ministri kojima je prestala funkcija u obavezi su da Agenciji dostave novi izveštaj o imovini i prihodima, odnosno obaveštenje o eventualnoj promeni.\nAgencija takođe, podseća da su ministri kojima je prestala funkcija u obavezi da u naredne dve godine traže saglasnost za zasnivanje radnog odnosa u skladu sa članom 38. Zakona o Agenciji za borbu protiv korupcije.


JUČE U NOVOM SADU ODRŽANA PROTESTNA ŠETNJA ZA VOJVODINU\n“Vojvođani znaju da rade, ali moraju da nauče i da odbrane ono što su zaradili”\nOni su se okupili u pešačkoj zoni u centru grada i uz jako policijsko obezbeđenje prošetali do zgrade Pokrajinske vlade, a usput su zviždali i uzvikivali “lopovi, lopovi” ispred Gradske kuće, kao i ispred sedišta Srpske napredne stranke i Socijalističke partije Srbije.\nDemonstranti su nosili zastave Vojvodine, Vojvođanske partije, Vojvođanskog kluba, a uočena je i jedna zastava Katalonije.\nSetnja za Vojvodinu2Nosili su transparente “Novi ustav”, “Vojvodina Vojvođanima”, “Vojvodine će biti koliko bude borbe za nju”, “Republikanci Vojvodine”, a bilo je i transparenata sa nazivima gradova: Subotica, Sombor, Bečej, Pančevo, Kovačica, Vršac.\nU jednom momentu u kolonu, na čijem čelu je bila velika zastava Vojvodine, ušlo je desetak mladića sa zastavama Srbije uz uzvike “Srbija, Srbija” i “Kosovo je Srbija”, a kada su se govornici obraćali demonstrantima na platou ispred vojvođanske vlade, na suprotnoj strani ulice ultradesničlari iz organizacije Zavetnici razvili su veliki transparent “Otadžbina je ovo Srbinova”.\nU oba slučaja intervenisala je policija, koja je kontrademonstrante udaljila sa mesta događaja.\nPredsednik Vojvođanske partije (VP) Aleksandar Odžić ponovio je sa protesta da se ta partija zalaže da Vojvodina dobije status republike u federalizovanoj Srbiji.\nPredsednica Vojvođanskog kluba Branislava Kostic rekla je da je krajnji cilj da se na nenasilan način izbore za status Vojvodine republike.\nSociološkinja Janja Beč Nojman kazala je da Vojvođani znaju da rade, ali da moraju da “nauče i da odbrane ono što su zaradili”.\n“Želimo da u okviru Vojvodine živimo kao pristojni ljudi, a ne kao varalice i ubice”, poručila je sa skupa Janja Beč Nojman.\nPredsednik političkog saveta VP Miroslav Ilić rekao je da u Vojvodini svake godine od onkoloških bolesti umre 4.600 ljudi više nego u ostatku Srbije, a da od kardiovaskularnih bolesti umre 2.000 ljudi više i ocenio da je zdravstvo je bilo na veoma visokom nivou dok je Vojvodina imala svoju autnomiju, za razliku od danas kada je zbog “centralističke politike upropašteno”.\nUpišite tekst * − two = 0


Vesićeva naslednica: Ko je Vesna Vidović i šta je kvalifikuje za zamenicu gradonačelnika Beograda? - Politika - Dnevni list Danas\nPočetna » Vesti » Politika » Vesićeva naslednica: Ko je Vesna Vidović i šta je kvalifikuje za zamenicu gradonačelnika Beograda?\nSNS predložiće Aleksandra Šapića za gradonačelnika ali njegova zamenica je svima iznenađenje\nAleksandra Popovic17.06.2022. 10:39\nOdbornica u Skupštini grada Beograda Vesna Vidović, izabrana na listi Srpske napredne stranke, naslediće Gorana Vesića na mestu zamenika gradonačelnika Beograda, rame uz rame sa Aleksandrom Šapićem kao prvim čovekom Beograda. Upitno je šta je kvalifikuje za tu funkciju, osim toga što je supruga predsednika opštine Savski venac Miloša Vidovića, čija je biografija takođe bila osporavana.\nOvakav izbor SNS iznenadio je širu javnost jer ime Vesne Vidović do sada nikome nije bilo poznato, te se postavlja pitanje kakve su kvalifikacije nove odbornice za obavljanje ovakve funkcije.\nSNS zvanično podržao Aleksandra Šapića za gradonačelnika Beograda\nOna će na mesto druge najvažnije funkcije u Beogradu doći sa 26. pozicije na izbornoj listi „Aleksandar Vučić, Zajedno možemo sve“. Visoko kotiranje na listi ukazuje da je Vidović još ranije unutar stranke viđena za neku višu funkciju u strukturi gradske vlasti.\nVerovatno je zato baš ona angažovana u predizbornoj kampanji SNS da se obrati javnosti i poruči da je Aleksandar Vučić omogućio da „nove generacije žive bolje od prethodnih“, kao i da je na mladima da „odrеdimo budućnost za gеnеracijе kojе dolazе i u tomе imamo pomoć i podršku prеdsеdnika Vučića“.\nMladi su bili zadatak za Vidović i tokom kampanje, kada je zajedno sa još dvojicom stranačkih kolega, obavljala razgovore sa mladima o politikama koje sprovodi SNS, a za tako nešto i jeste kvalifikovana s ozbirom da se na izbornoj listi predstavila kao „master vaspitač“.\nRođena je 1989. godine, a prema podacima sa izborne liste, dolazi sa Savskog venca.\nIpak, nije jasno šta je to što je mladu uzdanicu SNS kvalifikovalo za funkciju koja je do sada bila veoma važna u raspodeli dužnosti u gradskoj vlasti, barem dok je na njoj bio Goran Vesić. Vidović se do sada nije naročito isticala svojim radom i angažovanjem niti je poznata široj javnosti.\nMožda je na izbor nje kao kandidatkinje za zamenicu uticalo i to što je supruga predsednika opštine Savski Venac Miloša Vidovića, koji je na toj funkciji nasledio Irenu Vujović, nakon što je ona otišla na poziciju ministarke za zaštitu životne sredine.\nKada je izabran za predsednika jedne od centralnih gradskih opština, Miloš Vidović se i sam našao na udaru kritika pojedinih opoziciji bliskih medija, koji su pisali da je Vidović pre ove funkcije radio u kladionici i na društvenim mrežama često objavljivao informacije komentare o kvotama za klađenje, dobitnim tiketima i kontroverznim mečevima.\nNjegova supruga Vesna Vidović do sada je bila odbornica Skupštine Beograda u prethodnom sazivu, ali ne u punom mandatu jer nije bila izabrana u prvoj podeli odborničkih mesta. Ona je na izbornoj listi SNS „Aleksandar Vučić – Zato što volimo Beograd“, na beogradskim izborima 2018. godine, bila kandidovana na 75. mestu a SNS je tada dobila 64 mandata.\nVidović je u prethodnom sazivu Skupštine Beograda mandat dobila tek nakon što su se neki od više kotiranih odbornika povukli. Kao odbornica u prvom mandatu nije se naročito isticala niti je pored odborničke imala još neku funkciju u prethodnom sazivu vlasti Beograda.\nAleksandar ŠapićBeogradska vlastGoran VesićSNS BeogradVesna VidovićZamenik gradonačelnika Beograda